
tuae Aristoteles dicit: ohua zsXetog ex öovlcov yuxt 
eXevd^iqwv^ pauca verba sunt^ sed satis aperte docent quam 
Graeci in Servitute nihil habuerint quo offenderentur. Multi 
autem apud veteres scriptores inveniuntur loci ex quibus 
Graecos suo iure barbaris, qui se multo inferiores essent, servis 
sibi utendum esse putavisse coguoscamus ^. Haec opinio, quam 
ne summi quidem philosophi totam depulerunt, vere Graeca 
dicitur; manabat enim non minus ex eommuni omnium gentis 
suae admiratione quam ex singulari fere vi ac momento quod 
rei publicae ad homines vere liberos reddendos tribuebant; 
qui cives non essent libertate indigni fere iis videbantur. 

Sed cum servos ut homines deterioris cuiusdam generis 
despicerent. tarnen humanius clementiusque eos quam crudelius 
habebant. Id cum ex aliis rebus tum ex eo apparet quod 
haud raro accidebat ut servi in libertatem assererentur. 

Servos manumittendi viae erant multae ac variae. Non- 
nunquam ipsa res publica servis qui in angustiis rerum ac 
temporum virtute bellica aut alia re de eommuni salute optime 
meriti erant libertatem dabat ^. Sed si hoc, quod raro accidebat 
mittimus, servus nisi in benevolentia clementiaque domini spem 
libertatis ponere non poterat. 

Domino qui servum libertate donare volebat nihil aliud 
facere opus erat quam declarare se cum manu mittere. Sed 



* Pol. I 2, 1. 

» Eurip. Iph. Aul. 1400, Demosth. III 24, Aristot. Pol. I 1, 5 et 
I 2, 18, Plat. de Rep. V 469 C. 

^ Cf. schol. ad Aristoph. Ran. 191, Paus. I 82, 3, Xen. Hell. I 6, 
24, CIA (= Corpus inscriptionum Atticarum) I 19 et 20, II 546. 

haec declaratio, quamquam ad servum liberum reddendum suffi- 
ciebat, tarnen plemmqiie variis modis ac rebus exornabatur 
quantum ego qmdem video duas ob causas. Quarum quae 
multo est levior magiß ad dominorum ambitionem et ostentatio- 
nem spectat. Neque enim difficile est intelleetu fuisse homines 
qui ea quoque de causa servos manumitterent ut gloriam hominis 
clementissimi vel ditissimi inter cives ferrent. Talium hominum 
maxime interfuisse non miramur quam plurimos quanta uterentur 
dementia quantisque opibus comperire et^ si fiere poöset, vel 
ipsos manumissioni interesse. Itaque saepe accidebat ut in 
contione populi ^, in pleno theatro 2, inter sollemnia et caeremo- 
nias ^ per praeconem aliquis pronuntiaret quem servum liberum 
esse vellet. Sed haec neque una nee gravissima causa est ob 
quam sola declaratione domini raro contenti videntur fuisse. 
Alteram in eo invenisse mihi videor quod dominorum intcresset 
servos quos in libertatem vindicaturi essent etiam in posterum 
ab iniuriis insidiisque quam maxime defendere. Neque super- 
vacanea haec eorum opera erat; nam, nisi eam dedissent, 
timendum erat ne manumissi postea per iniuriam libertate 
privati in servitutem redigerentur. Quod periculum ut ab iis 
averterent, domini, si manumissio verbis fiebat, testes adhi- 
bebant quam plurimos. Nam quot testes manumissionis erant 
tot erant qui libertatem manumissi in posterum tueri poterant. 
Si autem manumissio litteris consignabatur, multae erant 
rationes quibus liberti ab insidiis posteris defendi posse videren- 
tur. Saepissime condiciones libertatis datae lapidibus inscriptae 
in templis ponebantur^ ut ita diis ipsis tuendae traderentur ^. 
Multis quoque in regionibus condiciones libertatis, postquam 
magistratibus praesentibus statutae sunt, singulis mensibus col- 



' Cf. Isaei fr. 62. 
2 Cf. Aeschin. III 41. 
^ Cf. Suid. 8. V. KQOLxrig c. 

* CS (= Sammlung der griech. Dialect- Inschriften von Collitz) 
1346 sqq. 

ligebantur et in tabulis inscriptae servabantur i. Aliis denique 
locis mos erat ut nomina servorum missorum certa quadam 
pecunia ab iis in aerario posita in tabulas publicas referrentiir. 

Omnium autem talium rationum maxime singulari Graecia 
media et quaedam partes Peloponnesi ut Laconia*, Messenia^, 
Elis*, Arcadia^ usae sunt. In his regionibus qui servos liber- 
tate donare volebant deo cuidam eos concedebant, sive sacra- 
bant sive vendebant. Ita specie quidem deus in possessionem 
servi veniebat, re vera autem servus libertatem adipiscebatur. 
Nam in pactione quam cum deo inibat dominus ipsis verbis 
statuebat ut servus ea condicione ei traderetur ut statim liber 
esset, et argentum quod, si venditio fiebat, dominus a sacer- 
dotibus aeeipiebat nihil nisi pretium libertatis erat quod ipse 
servus iis antea tradiderat Hoc modo qui manumissi erant 
non solum libertatem assequebantur, sed etiam, cum dii ipsi 
huius libertatis auctores tutoresque esse viderentur, spem habe- 
bant se etiam in posterum in deorum tutela ao fide manentes 
a periculis insidiisque quibus libeitas impetrata periclitari posset 
tutos futuros esse; nam qui servum ita manumissum offendere 
änderet deos ipsos immortales offendere videbatur. 

Notissima nobis haec servos libertate donandi ratio ex 
titulis manumissionum Delphicis est; in iis enim, qui fere 
instrumenta monumentaque libertatis acceptae manumissis erant, 
omnes condiciones quibus libertas iis data erat conscriptae 
sunt. Has condiciones et ipsam rationem manumissionis 
accuratius inspicere et explicare operae pretium est. Quod 
ita instituendum esse putavi ut ordinem rerum qui in ipsis 

^ Cf. CICS {= Corpus inscriptionum Graeciae septentrionalis) 
III 375, AM (= Athenische Mitteil.) VI p. 304, XVI p. 50, BCH 
(=: Bulletin de correspondence hellenique) XXI p. 160. 

- Cf. MS (= Recuoil d'inscriptions grecques par Michel) 1075—1077. 

^ Cf. MS 1388. 

■» Cf. MS 1389. 

■' Cf. MS 1390. 

titulis est retioerem. Itaquc haec commentatio tribus continetur 
partibus, quarum prima agitur de iis quae manumissionis 
condicionibus praescripta suot; altera de ipsius manumissionis 
ratione et condicionibus, tertia de iis quae bis postscripta sunt. 



A. De praeserlptls. 

I. De invocationibus deorum. 

Omnes utcumque sapientes, priusquam aliquid incipiant, 
deos invocare Plato dicit^. Sed tales invocationes, quae non 
solum in initiis syngrapharum publicarum sed etiam inscriptio- 
num oraculi Dodonaei frequentes sunt^ et semper fere in 
titulis Phocicis obviam fiunt^, in Delphicis non inveniuntur 
nisi in 1816, 1930, 2084, 2146, 2255, 2319, 2322, 2342 ^ 
Quibus in titulis cum etiam 2322 et 2342, omnium Delphicorum 
longe novissimi \ antiquissimi autem fere non sint ^, haud scio 
an illum usum posterioribus demum temporibus Delphis viguisse 
iure colligatur. 

II. De temporum rationibus. 

Manumissionum tempora variis modis in titulis finiuntur, 
sed ita ut in omnibus fere Delphicum tempus indicetur. 

Initio omnium fere titulorum quis tempore manumissionis 
Delphis ccQxcov httovv^og fuerit dicitur, quod ad annum de- 



* Tim. 27 C. 

•^ Cf. 1563, 1567, 1568a, 1568b, 1569 alii. 
» Cf. 1513—1556. 

* Verba quibus in his titulis invocatio fit non ita valde inter se 
differunt; legimus enim &e6g xvxav dyaMv in 1930, 2146, 2255, 2319; 
dya^ tvxa in 2322 et 2342; dya^^ xvxq. in 2084; dya^ xvxn in 1816. 

^ Eorum alter, 2322, incidit in a. 126 p. Chr. n., alter in a. 83 
aut 87 p. Chr. n. 

® Tit. 2084, eorum antiquissimus, scriptus est a. 184 a. Chr. n. 



Digitized by VjOOQIC 



notandum sufficiebat^ Nam unum annum quisque archoD 
munere fungebatur, neque id nisi raro et posterioribus demum 
temporibus accidisse videtur ut idem identidem archon fieret; 
tit. 2342 enim, in quo unum huius rei exemplum legitur^, longe 
post Christum natum scriptus est. Delphorum quidem bos 
archontes esse praeter illos titulos in quibus aliarum quoque 
urbium magistratus appellentur ipsis verbis ostendi non solet K 
Quod mirum non est; nam nemo dubitai'e poterat quin archon 
eins urbis diceretur in qua manumissio facta titulusque scriptus 
esset. Ubi autem praeter hunc exterorum quoque magistratuum 
in titulis mentio fit ad illum^ ut his opponatur, semper fere 
eum Delphis archontem esse additur^. Patris autem nomen 
ad archontis modo adscribitur, modo abest \ Deinde sollemnis 
est in archontum commemoratione genetivus absolutus; quater 
tantum legimus ircl öi agxovrog rov öelvog, in 2157, 2200, 
2220 y 2327^ qui tituli omnes tamquam supplendi causa servum 
officiis quae ei in ipsa manumissione, ut über fieret, imposita 
essent perfunctum esse testantur^ 

Post archontem Delphicum in quinque titulis (1928, 1982, 
2007, 2048, 2098) statim senatores Delphici nominantur, cum 
in ceteris omnibus post archontem mensis manumissionis 

* Omittitur archon Delphorum in 1842, 1954, 2146; quod non 
dubito quin casui vel neglegentia tribuendum sit. 

' Cf, V. 2 aß;|rovTO? zov SsTvos tov NsixavÖQOv to öevtegov. 

^ Legimus autem agxovrog h AsXfpotgf quamquam peregrini magi- 
stratus non iq)pellantur, in 1691, 1702, 1744, 1749, 1777, 1894, 1906, 
1953, 2032, 2071, 2098, 2240, 2243, 2300, 2322, 2324. Et apparet in 
1777, 1953, 2032, 2071, 2098, 2300 ita scriptum esse propterea quod hie 
domini non Delphi, sed aliarum urbium cives sunt. 

* Sed ne hoc quidem sine exceptione est. Nam cum in ceteris 
huiusmodi titulis legatur agxovrog ev AeXipoTg, non additum est iv AeX<poTg 
in 2091, 2139, 2256, 2297, 2305, 2340. Sed hoc aliquam excusationem 
habet eo quod hie externa magistratus — id quod raro fit — archonti 
Delphico postscriptus est 

* Cf. velut agxovrog Tlargsa in 1688 et agxovrog IJargia rov 'Avdgo- 
vixov in 1689. 

« Cf. 2157 et 2156, 2200 et 2199, 2220 et 2219, 

sequatur K Nomina autetn mensium Delphicorum quae in titulis 
occurrunt sunt haec: 

^^f^dkiog, L^TteXlalog, Boad-oog, Bov/,dj;iog, Bvoiog, Jaida- 
(pOQwgy ^vdvOTtoiTQO/tiog, ^HQaiog, ^Hqaytküog, Qeo^iviog, ^IXalog, 
IIotTQOTtiog, Hie Poetropius in compluribus titulis IloizqoTztog 
6 ^QioTog vocatur^; id eo fit quod nonnunquam post Poe- 
tropium alter eiusdem nominis mensis interealabatur, qui ubique 
TIoiTQOTtiog öevTeqog dieitur^. Tituli in quibus mensis manu- 
missionis desideratur praeter 1842, 1954, 2146, iii quibus in 
iisdem ärchon Delphicus non nominatur, novem tantum inveni^. 

Duobus tantum locis praeter mensem dies quoque manu- 
missionis significatus est ^. • 

Praeter archontem eTtoivvfiov etiam ßovlevrai sive sena- 
tores Delphici multis manumissionibus praescripti sünt^. Pariter 
enim atque in ceteris urbibus Graecis Delphis quoque senatus 



* Affenmtur nomina mensium genetivo, cui coniunctio xai prae- 
scripta est in 1816, 1928, 1927, 2157, Nonnusquam simili modo atque 
Delphorum archontes etiam menses, ne, si aliorum quoque populorum 
menses significarentur, bis conf underentur , Delphorum esse dicti sunt. 
Sic legimus in 2033 jtiTjvog wg Ss AsX<poi äyovti 'Ikacov et in 2075 firjvog 
Bovxatiov üv^ioig. 

2 Sic in 1777, 1829, 1862, 1908, 2182, 2184. 

3 Sic in 1751, 1819, 2090, 2161, 2176. Sed etiam annis quibus hi 
tituli facti simt mensis qui intercalarium antecedebat saepius simpliciter 
IIoiTQomog appellatur velut in tit. 1723, qui eiusdem anni est atque 1751, 
et in 1753, qui eodem anno quo 1819 scriptus est. Atque etiam Poe- 
tropius nonnunquam prior esse dicitur, quamquam mensem intercalarium 
secutum esse tituli non docent. Sic in titulis qui Damosthene archonte 
facti sunt sexiens Poetropius obviam fit (2181, 2182, 2184, 2187, 2202, 
2222). Quorum in duobus, 2182 et 2184, Uoirgomog 6 jigwzog, nus- 
quam autem IIoiTQomog 6 öevregog occurrit. 

* Sunt autem nn. 1730, 1818, 1937, 2097, 2151, 2152, 2155, 2168, 2212. 

* Hi sunt 2322 et 2342, omnium longe novissimi. 

* Eos Delphorum esse senatorea in duobus tantum titulis expresse 
dicitur, quorum unus, qui est novissimus ille 2322, habet ßovXevdvxoyv Sk tag 
jioXiog, alter 2147 ßovXevovtcjv iv Aek(poig, Et hie quidem verba ev AeXtpoig 
idcirco adiecta esse apparet quod,"si abessen t, ii non Delphorum sed Am- 
bryssiorum, quorum archon proxime praecedit, senatores esse viderentur. 

erat^, ex quo plerumque tres, in quibus unus scriba senatiis 
esse solebat 2, ad negotia gerenda in semestrem annum elige- 
bantur^ In duos autem hos anni semestres menses ita distri- 
buuntnr ut priori adseribantur ^^7veXkaioi^, BovyLccTiog, Boa^oog, 
^Hgalog, Jaida(p6qiog^ noixqoniog, Posterioris autem sunt 
^^jLiaXiog, Bvaiog, Seo^enog, ^EvdvaTtoiVQOTtiog , ^HQaxlelog, 
^Ikaiog^. Mensem intercalarium autem, Poetropium alterum, 
prioris esse docent 2090 et 2161 ^ 

Quamquam nusquam utrum aliquis primum an secundum 
Senator sit dicitur, tamen identidem hoc munus gerere licebat; 
nam, ut exemplum afferamus, Anaxandridas^ filius Aeaeidae, 
et Damosthene et Damone et Atisida archonte senatoris munere 
functus est^. 



1 Cf. Gilbert, Griech. Staatsaltert. II 37, 3. 

^ Cum hie magistratus in plurimis titulis aut a senatoribus non 
discernatur aut simpliciter scriba appelletur, eum senatus scribam fuisse 
ostendunt tituü 2018, 2110, 2111, 2112, 2155, 2266, 2271, 2292, 2302, 2303, 
2307, 2308, 2314, 2315, 2316 verbis yga/Li^aTstfovTog de rag ßovXäg. Omnes 
hi tituli sacerdotum coUegiorum VII — XII (140—90 a. Chr. n.) sunt. 

^ Negat Gilbertus (Griech. Staatsaltert. II 38, 1) scribam quoque 
eodem modo quo ceteros senatores per semestrem annum munere functum 
esse et in eins rei testimonium affert Curt. Anecd. Delph. 58, 47, 62 
(= CS. 2583, 2594, 2598), ex quibus scribarum magistratum breviore 
spatio finitum esse appareat. In his enim titulis, qui eiusdem semestris 
sunt, trini senatores nominantur ita ut Agathon et Griten in unoquoque 
occurrant, tertius autem diversus sit. Quod igitur senatores per sex 
menses munus gessisse constaret, hie autem ii qui tertio loco nomina- 
rentur diversi essent, hos seribas fuisse ille suspieatus est et eos saepius 
quam semestri quoque tempore mutatos esse affirmat. Sed aliter sentio. 
Ineidunt enim hi tituli in tertium a. Chr. n. saeeulum et tum qiunque 
senatores in sex menses creatos esse docent tituli 2584, 2585, 260(), 2607, 
2599, 2771, 2774. Itaque tum etiam in eiusdem semestris titulis, si in 
singulis tres tantum senatores appellabantur, nominum ita diversitas ex- 
sistere poterat ut plus unus scriba senatus non esset. 

* Quibus Atticis menses Delphici respondeant ut cognoscatur, cf. 
Em. Bisehoff i eommentatio De fastis Graecorum antiquioribus. 

^ Cf. 2090, 1 — 3 . . fitjvog IIoitQomov tov öevtegov ßovXevovtwv tav 
jiQiorav s^dfttjvov ^coöutdtQOV . . . 

« Cf. 2182, 2175, 1697. 

Inscripti autem sunt senatores in quinta fere manumissio- 
num parte, idque ita ut quo antiquiores sint tituli eo rarius in 
iis obviam fiant. Ex iis enim qui tempore primi coUegii 
sacerdotum facti sunt (x — 198 a. Chr. n.) nuUus et ex iis qui 
secundi coUegii sunt (198—181) unus 2012 huc pertinet 
Nominantur autem in hoc titulo duo senatores et unus scriba, 
cum utrius anni semestris sint non legatur. Huic quod ad 
tempus attinet proximi sunt 1824, 1825, 2052, qui Amynta 
et Tarantino sacerdotibus (170 — 157) scripti sunt. In his 
semestre tempus additum est et eo solum 1824 et 1825 a 2052 
differunt quod, cum in hoc scriba a ceteris senatoribus non 
discernatur, in illis duo senatores et seorsum ab iis scriba 
appellantur. Eadem ratione etiam in titulis qui in tempora 
collegiorum VI— XIII (150 — 90 a. Chr. n.) incidunt hi 
magistratus induci solent^. Omnino autem aliter res se habet 
in titulis qui post annum 90 a. Chr. n. scripti sunt. Post 
hunc enim annum non solum scriba non iam a ceteris sena- 
toribus segregatur, sed etiam, cum anni semestris postea nus- 
quam mentio fiat, senatorum munus non iam semestre sed 
annuum videtur fuisse. Eodem tempore etiam eonun numerus 
minutus est. Nam cum antea tres senatores in sex menses 
crearentur ^y temporibus collegiorum XIV et XV (90 — 50 a. 
Chr. n.) in titulis praeter unum 2208, in quo duo tantum 
manumissioni praescribuntur, quattuor senatores, qui in totum 
annum electi sunt, inveniuntur ^. Mox hie quoque numerus 
magis magisque minutus est. Tres tantum senatores sunt in 
titulis collegiorum XVI — XVIII ^ neque plus duo plerumque 
in novissimis^ 



» Velut in 1686, 1692, 1697, 1698, 1928 multi8. 
^ Iam vidimus fuisse tempus multo ante antiquissimas manu- 
missiones cum quinque semestres senatores essent. 

3 Velut in 2152, 2168, 2170, 2192, 2193, 2195, 2211, 2212 aHis. 
* Cf. 2100, 2150, 2151, 2158, 2178, 2180, 2210, 2267, 2294B, 2327. 
^ Velut in 2156, 2179, 2188 aliis. 

Contrarium atque senatoribus sacerdotibus videtur acci- 
disse; hi enim nisi in antiquissimo fere omnium Delphicorum 
titulo non praescripti sunt^. 

Multis in titulis non solum ea ratione quae Delphis usui 
erat sed etiam aliis rationibus tempus manumissionis significatur. 
In iis fere omnibus ii qui servos manumittunt non Delphi sed 
peregrini sunt, qui etiam ea qua ipsi utebantur ratione tempus 
manumissionis indicari volebant. Sic, ut exempla aliquot afferam, 
cives Amphissenses ad Delphicum Amphissensium archontem 
adscribere solent^, Ambryssii archontem Ambryssiorum ^, Cha- 
laeenses archontem Chalaeensium *, Erineenses archontem 
Erineensium ^, Callipolitae archontem Callipolitarum ^, Athe- 
nienses praetorem Atheniensium ^. In omnibus his quos 
memoravi titulis et multis aliis in quibus praeter Delphicos 
peregrini magistratus appellantur patriae dominorum eae urbes 
sunt quarum magistratus ad Delphicos adscripti sunt^. 



* Cf. 2116, 2 . . h AeXfpöig Ös ägxovxog Mavxia xal legicov Evxkiog, 
Sevcovog. 

« Sic in 1684, 1757, 1828, 1829, 1880, 1889, 1912, 1913, 1921, 
1922, 2025, 2093, 2116, 2141, 2223, 2249. 
3 Sic in 2102, 2147, 2256. 

* Cf. 1734, 1927, 2145, 2146. 
" Cf. 1719, 2172, 2286. 

*^ Cf. 1765 et 2279; archontum scriba appellatur in 2137. 

' Cf. 2089. At notum est Athenienses non ex nmnere atQajtjyc^v 
sive praetorum sed ex archontibus annos numeravisee; itaque erravisse 
mihi videtur lapicida, cum ei pro iv öe 'A^vaig atgatayeovTog Esvoxkeog 
scribendum fuerit iv de 'A^vatg äg^ovrog. 

® Aliquam difficultatem habet tit. 2202, in quo Aristion, filius 
Anaxandridae , civis Delphicus, praeter suum etiam Amphissensium ar- 
chontem et Aesculapii Amphissensis antistitem inscripsit. Nam quamquam 
apparet eum idcirco ita scripsisse quod Apollonium servum non solum 
Apollini Pythico sed etiam Aesculapio Amphissensi vendebat, tamen 
omnino latet quae causa eum impulerit ut — id quod singulare est et 
ne Amphissenses quidem cives in titulis Dclphicis fecerunt — Amphis- 
sensi quoque deo servum venderet. Cf. tit. 1874, ubi Stiensis civis 
archontem Amphissensium manumissioni praescripeit. 

Sed multi quoque tituli sunt in quibus homines peregrini 
non magistratus ipsarum iirbium patrianim sed moderatores 
regionum in quibus illae sitae erant aut praetores civitatum 
foederdtarum quarum in societate tempore manumissionis erant 
appellaverunt. Sic Pratias Aegiensis praeter archontem Delpho- 
rum praetorem Achaeorumi nominat, Euclidas Gyrtonius et 
Dasymenes Melitaeensis praetorem Thessalorum 2, Phalacrion 
Thespiensis Boeotonim praetorem ^. Lociis Ozolis veiut ineolis 
Cirrhae S Physci ^, Tritaeae ^, Myoniae \ Tolophoniae ^ in titulis 
soUemnis est agonotheta Locrorum, quem communibus quibus- 
dam Locrorum certaminibus praefuisse verisimile est. Praeterea 
eins etiam in 2140 mentio fit; sed de hoc tituio postea dis- 
putandum est. Hoc qiddem loco duo addere satis habeo. 
übique comperimus quae agonothetae patria sit^ eins patris 
autem nomen nonnusquam abest^. Deinde Lyco, filius Lyceae, 
et Theoxeno Delphis archonte et Archia Locrorum agonotheta 
erat ^^, Inde^ quia post Theoxenum archontem et ante Archiam 
Niceas agonotheta erat^^^ eundem hominem identidem hoc munere 
fungi licuisse cognoscitur ^2. 



' Cf. 1774. 

^ Cf. 1720 et 2138. 

^ Cf. 1872. Incidit hie titulus in a. 177/176 a. Chr. n. paucis 
annis ante quam foedus Boetoram, cum Romani propter Perseum adiutum 
irascerentur et terrerent (cf. Polyb. XXVII 1 , 2 et XXVII 2, 10, Liv. 
XLII 44, 47), dissolutum est. 

^ Cf. 1842. 

^ Cf. 1851 et 2019. 

'' Cf. 1901, 2028, 2097. 

' Cf. 1878, 1937. 

« Cf. 1954. In hoc et in 1842, 2097, 2138 domini praeterea etiam 
patriarum urbium archontes adscripserunt. 

« Velut in 1842, 1851, 1878, 2097. 

i<^ Cf. 1851 et 2019, 2028. 

" Cf. 1901. 

^^ Damoteles Physcensis, qui in 2139 ßovkaQxswv et in 2070 ßov- 
Xagxecov tov Aoxqixov reXeog appellatur, non Locrorum sed Aetolorum 
magistratus est. Nam mensis Agyius, qui in 2070 ut qui Heraclio 

Ut Locrorum agonothetae nisi ab incolis oppidorum Locro- 
rum in titulis Delphicis non appellantur, ita etiam praetores 
Phocensium in iis tantum maniimissionibus obviam fiunt quae 
ab ipsis Phocensibus factae sunt. Praeter ceteros incolae 
Lilaeae eos praescribere solent^, sed etiam Eiateam^, Stiram^, 
Tithoream \ Panopeum ^, Charadram ^, Ambryssum ^ in societate 
Phocensium fuisse cognoscimus **. 

Delphi autem tempore in quod hi tituli incidunt, quam- 
quam et ipsi Phocenses erant, tarnen praeter suum alium 
magistratum nominare non solent. Eorum enim urbs post 
tertium quod dicitur sacrum bellum (357 — 346) non iam sub 
dicione Phocensium erat et inde ab anno 189, postquam etiam 
a societate Aetolorum defecit, suas leges suaque iura videtur 
habuisse. 

Praeter Delphicum archontem nullus magistratus in titulis 
manumissionum Delphicis frequentius occunit quam praetor 
Aetolorum. Eorum enim civitas tum longe potentissima totius 
Graeciae erat multaeque urbes populique finitimi in eorum aut 
societate aut potestate erant. Sed anno 189 a. Chr. n., post- 
quam Komani iis ut sociis Antiochi, regis Syriae, bellum 



Delphico responderet adscriptus est, certe Aetolorum est (cf. 1959, 1975, 
1978, 2036, 2044, 2112, 2126). Falso autem Baunackum in 2139 litte- 
ram J, quae una hie Icgitur, in Aiovvaiov, qui Locrorum mensis est, 
complevisse vel ex eo apparet quod ipse hoc supplementum malus esse 
concedit pro spatio quod in titulo relictum sit. Scribendum enim est 
Aiov, qui et Aetolorum mensis est et idem quem Delphi Poetropium 
vocant (cf. 1969, 1984, 1989, 2050, 2051). 

' Sic in 1700, 1715, 1718, 1728, 174«, 1747, 1755, 1793, 1877, 
1887, 1977, 2033, 2048, 2077. 

« Cf. 1712. 8 C5f. 1727. ' Cf. 1770. '• Cf. 1787. « Cf. 2285. 

^ Cf. 2314; in hoc ad praetorem Phocensium etiam archon Am- 
bryssorum adscriptus est. 

^ Quod ad verba attinet in 1787 et 1877 legimus oxQaxayeovxog h 
(ifi) ^(oxsoig, in ceteris oranibus atgarayeovTog tmv ^coxicov. In uno 1977 
nihil eiusmodi additum est; tamen etiam Polyxenum Tithronium, qui hie 
praetor dicitur, praetorem Phocensium fuisse apparet ex 2048, ubi idem 
Polyxenus praetor Phocensium appellatur. 

intulerunt; simul cum libertate maximam quoque partem sociorum^ 
velut Delphos et Amphissenses^ amiserunt; mox magis magisque 
eorum potestas minuta est. Quo fit ut quo antiquiores sint 
tituli eo saepius praetores Aetolorum in iis appareant. Inter 
novem et nonaginta hos titulos duodeseptuaginta coUegiorum 
sacerdotum 1 — II (x — 180) sunt. In his plerumque ita indu- 
cuntur ut nihil scribatur nisi otQaTayeonog tov deivog. In 
quattuor tantumS ex quibus unus 2116 primi coUegii est, 
rc3y ^IrtoXcüv adscriptum est. Saepius autem hoc additum 
reperimus in titulis collegii quod secutum est tertii (180 — 170). 
Ubi autem postea hi praetores indicantur semper legimus 
GiQaxayeovvog tov deivog rcov ^irioluiv^. Patris autem nomen 
addi non solet, cum plerumque quae praetoris patria sit com- 
periamus. Sed certa norma in eo adeo non invenitur ut in iisdem 
praetoribus appellandis usus varietur^. Multis locis etiam 
additur utrum aliquis primum an secundum an tertium an 
quartum praetor sit *. Sed hac quoque in re usus ita variatur 
ut ad eundem eiusdem anni praetorem modo adscriptum sit 
quoto hoc munere fungatur, modo omittatur^ Inducuntur 
autem hi praetores ab incolis multanim iu*bium, non solum ab 
ipsis Aetolis sed etiam a Locris Ozolis, velut imprimis ab incolis 
Amphissae^^ Chalaei^, Physci^, Naupacti^ Tolophonis^®, Myoniae^^ 

^ Hi sunt 1844, 2076, 2116, 2133. 

* Velut in 1729, 1739, 1740, 1756, 1783, 1789, 1818. 

^ Cf. 1978 SxQataysovxog xwv AhcoXcov Boa et 1853 2tQataysovTog 
Twv Ahmkcbv ßoa Tgixovlov. Cf. etiam 1789 et 1888, 1984 et 1969. 

* Cf. 1844 2tQaxaysovtog xa>v Ahcokcov IlavraXsMvog IIXsvQeoviov t6 
jtQ&xoVf 1969 2xQaxaysovxog Aafioxglxov Kakvdcoviov x6 öevxeQov, 1795 
SxQaxays(yvxog xcjv Ahcokcäv AgxeSdfiov ^oXa x6 xgixov, 1853 Zxgaxaysovxog 
xMv AhcoXcäv ßöa Tqixoviov x6 xhaQxov. 

^ Sic in 1994 et 1995 legimus axgaxaysovxog Aixaidgxo^ TQixovsog 
x6 TtQ&xoVf in 2123 autem, qui eodem anno scriptus est, simpliciter 
axgaxayiovxog AixaioQxov Tgixovsog fiijvog . . . 

« Cf. 1789, 1810, 1844, 1855, 1856, 1864, 1917, 1952, 1981 multi alü. 

' Cf. 1729, 2037, 2120, 2124. « Cf. 1739, 1854, 2121. « Cf. 1740. 
»« Cf. 1745. '' Cf. 1988 et 2076. 

Oeauthiae ^, a Locris Epicnemidiis, velut ab incolis Scarpheae ^ 
et Thronii ^, a Locris Opuntiis, velut ab ipsis civibus Opuntiis ^, 
a Phocensibus, velut a Tritaeensibus ^, Dauliensibus % Tithronien- 
sibus ^, Ambiyssiis % a Doriensibus, velut ab incolis Erinei ^ et 
Boii^^, a Thessalis, velut ab incolis Ptelei^^, a multis aliis, quos 
omnes enumerare longum est. Ipsi quoque Delphi, quoruni 
patria usque ad a. 189 a. Chr. n. in societate Aetolorum erat, 
eorum praetorem in titulis aliquot inscripserunt ^'^. Amphissenses 
autem, qui item a. 189 a. Chr. n. ab Aetolis defecerunt, etiam 
postea nonnunquam Aetolorum ratione tempora indicant. 

lisdem fere temporibus quibus incolae urbium quas supra 
commemoravimus praetores Aetolorum manumissionibus prae- 
scribebant etiam sive in iisdem sive in aliis titulis suarum 
ipsorum patriarum magistratus appellare solebant, sed ita ut, 
cum mos praetores Aetolorum inscribendi mox obsolesceret et 
in usu esse desineret, ille permaneret. Quod ut ostendamus, 
hunc damus eins rei conspectum: 





Tituli in quibus p 
appel 

antiquissimi : 


raetores Aetolorum 
lantur 

novissimi : 


Plygonium 


2049 coU. Ja. 200 


2069 coli. IIa. 193 


Delphi 


2041 coU. IIa. 197 


1989 coU. IIa. 192 


Callipolis 


2119 coU. IIa. 194 


1987 coli. Illa. 174 


Physcus 


2121 coli. IIa. 194 


1739 coli. IV a. 170 


Amphissa 


2116 coU.Ia. 200/199 


1789 coU. IV a. 170/169 


Chalaeum 


2120 coU. IIa. 194 


1729 coU. IV a. 170—156 


Erineus 


1786 coli. III a. 174 


1783 coli. IV a. 170—156 


Phalicaeum 


2134 coU. IIa. 181 


2136 coU. VII a. 140-130 









* Cf. 1908. * Cf. 1756. « Cf. 1985. * Cf. 1986. ^ Cf. 1730. 
« Cf. 1969. ' Cf. 1983. « Cf. 2125. « Cf. 1783, 1786, 1888. ^« Cf. 2074. 
»» Cf. 2043, 2135. 

»* Sunt autem 1975, 1989, 1994, 2011, 2041, 2118, 2126; et omnes 
hi ante a. 189 a. Chr. n. facti sunt. 



Digitized by VjOOQIC 



16 





Titiili in quibus ipsarum urbium magistratus 
occurnint 

antiquissimi : noviseimi : 


Plygonium 






Delphi 


2041 coU. IIa. 197 


2322 coli. XXXIIa. 126 p.Chr. n. 


Callipolis 


1765 coli. IV a. 170-156 


2137 coli. IXa. 130—100 


Physcus 


1851 coli. IVa. 170-156 2097 coli. IXa. 130-100 


Amphissa 


2116 0(^1. la. 200/199 | 2249coll.XXI brevi p.Chr. n. 


Chalaeum 


1734 coli. IVa. 170—156 


2204 coli. XV c. a. 50 a. Chr. n. 


Erineus 


1719 coli. IVa. 170-156 


2172coU.IXa. 130— 100 


Phalicaeum 


2136 coli. VII a. 140-130 





Paucis in titulis exteri magistratus nominantur, quamquam 
quae dominorum patria sit non dicitur^. Sed etiamsi ipsis 
verbis hie patria dominorum non indicatur, tarnen, cum praedum 
et testium manumissionis patria nominari soleat et hi ubique 
fere populäres dominorum sint, non solum eos non Delphos, 
sed etiam earum urbium quarum magistratus praecedant cives 
esse facile cognoscitur 2. 

Saepe denique etiam ubi peregrini servos vendunt praeter 
Delphorum archontem in titulis magistratum non appellari satis 
habeo commemoravisse 3. 

Ut ad Delphorum archontes Delphieus mensis ita ad 
exteros magistratus id mensis nomen quo ipsi utebantur ad- 
scribi solet^. Qui menses ne cum Delphicis confundantur, 



> Velut in 2030, 2091, 2094, 2140, 2142, 2143, 2144, 2149, 2204, 
2261, 2300, 2305, 2311. 

' In his titulis 2144 et 2305 uni sunt ubi omnino quae dominorum 
patria sit non significatur. 

8 Sic in 1726, 1737, 1763, 1771, 1777, 1816, 1882, 1948, 1953, 
1962 aliis multis, qui omnes collegiorum I— IV (x— 156) sunt. 

* Abest tantum in 1730, 1783, 1780, 1983, 2048, 2136, 2138. 

nonnusquam addito cog ol deiveg ayovxi praecavetur ^. Plura de 
hac re verba facere opus non est; nam omnia quae huc pertinent 
diligenter collegit et explicavit Emestus Bischoffus in commen- 
tatione De fastis Graecorum antiquioiibus. 



B. De ipsius manumlssionis ratione atque 
condlelonibus. 

I. De dominis. 

Servi veneunt deo cuidam a dominis. Sed cum haec 
venditio, ut diximus, nihil nisi fictae simulationis quaedam 
species sit, re vera domini sunt qui servos manumittunt. 

Habebant autem facultatem ita manumittendi et viri et 
mulieres, et Delphi et peregrini, et singuli et plures atque 
etiam totae urbes^. 

Mulieres quidem^ quas rata ac firma negotia apud Graecos 
conficere non potuisse notum est, hoc ius habuisse fortasse 
miramur. Sed probo sententiam P. Foucarti, qui hoc mulierum 
ius ex origine Delphicarum manumissionum explicat^. Nam 
cum credibile sit opera pietatis religionisque etiam ad mulierum 
Graecarum officia iuraque pertinuisse neque dubium sit quin 
hae manumissiones ex consecmtione servorum originem ceperint, 
non mirum est quod mulieres hoc ius etiam, cum eiusmodi 
consecrationes venditionesque per speciem tantum fiebant, 
servaverunt. 

Quae patria dominorum sit in antiquioribus titulis fere 
ubique, raro in posterioribus legimus. Cf. hie eins rei conspectus: 



* Velut in 1720 /urfvog ßvov d>g ßsaaaXoi äyovzi et simili modo 
etiam in 1747, 1994, 2033, 2136, 2143, 2311, 2146. 

' Ipsa Delphorum urbs servum manumittit in 1706. 

* Cf. M^morire sur Paff ran chissement des esclavcs d'apr^s les in- 
scriptions de Delphes, Par. 1866. 

2 

CoU. sac. 


Tituli in quibus 
significata est: 


patria dominorum 

non significata est: 


I 


4 


— 


II 


126 


8 


III 


61 


19 


IV 


91 


57 


V 


9 


33 


VI 


18 


69 


VII 


7 


9 


VIII 


7 


19 


IX 


8 


39 


X— XXXII 


7 


69 









Semper autem multo saepius quam peregrinorum ipsorum 
Delphorum patria non nominatur. Quod ex hoc conspectii 
apparet ^ : 



^ Quam quam in his titulis patria dominorum non nominatur, tarnen 
hie conspectus dari potest. Cf. quae diximus pg. 16. 

CoU. 


Patria domi- 

nonun non 

nominatur in: 


In bis domino 
Delphi in: 


rum patria est 
alia urbs in: 


II 


8 


8 


— 


III 


19 


19 


— 


IV 


57 


56 


1 
(n. 2030) 


V 


33 


33 


— 


VI 


69 


67 


2 

(2143 et 2094) 


VII 


9 


9 


— 


VIII 


19 


17 


2 

(2140 et 2142) 


IX 


39 


36 


3 
(2091, 2149, 2305) 


X-XIV 


27 


25 


2 
(2144 et 2311) 


XV-XXXII 


42 


40 


2 
(2204, 2300) 











Nomina patrum ad dominorum non ubique addita sunt; 
in antiqnioribus titulis saepe, rarius in posterioribus omit- 
tuntur. 

Saepe servi a eompluribus hominibus veneunt K Quod si 
fit, plerumque ii qui manumittunt vinculis consanguinitatis aiit 



' Velut in 1688, 1692, 1695, 1705, 1714, 1717, 1755, 1759, 1761, 
1765 A, 1773, 1775, 1778, 1792, 1815, 1821, nonaginta fere aliis. 

affinitatis coniuncti sunt^. Sed non dubitamus quin nonnum- 
quam etiam homines non propinqui eosdem servos in iibertatem 
vendiderint. Quamquam in hac re cautione utendum est; multi 
enim sunt tituli in quibus dominos, quamquam de eorum pro- 
pinquitate ex ipsis verbis nihil cognoscatur, tamen propinquos 
fuisse ex aliis titulis intellegatur 2. 

Ubique ubi plures homines eosdem servos vendunt difficile 
est diiudicare utrum ii omnes servorum illorum domini sint 
iiecne. Saepe quidem plures praesertim propinqui hereditate 
in possessionem eorundem servorum veniebant, neque mirum 
est quod hi, quo facilius hereditatem inter se partirentur, servos 
hereditate acceptos vendere solebant. In aliis autem titulis 
singulos esse qui re vera domini fuerint pretiaque acceperint 
et pluralem ideirco usurpari puto quod alii, qui ipsorum domi- 
norum propinqui erant aut servorum ipsorum vel eorum operae ^ 
aliquam partem habebant, venditioni assensi sunt, 

Propinquos enim qui venditioni solum assensi sint inter 
ipsos dominos ac venditores numerari ipsi tituli docent Sunt 
enim in quibus, quamquam ab uno venditio fit, tamen postea 
ubi praedes afferuntur 01 aicodoixevoi legatur*. Hie igitur ii 



* Hi tituli sunt fere octoginta, in quibus praecipue coniuges (velut 
in 1688, 1717, 1755, 1778, 1815, 1821, 1873, 1890, in aUis multis), fratres 
sororesque (velut in 1705, 1761, 1765, 1773, 1825, 1899, 1917, 1938, 1978, 
aliis), parentes ac liberi occurrunt (sie in 1759, 1777, 1792, 1847, 1875, 
1876, 1902, 1908, 1982, multis). 

^ Cf. 1982 et 2007 cum 1735, 1761, 1792. Quo fit ut fere nus- 
quam pro certo affirmare liceat plures homines qui eosdem servos manu- 
mittant propinquos non fuisse. Quamquam id nonnumquam verisimile 
est velut in 1949 et 2025 et in multis illis in quibus dominorum patria 
diversa est. 

^ Operam enim servorum locare atque conducere licebat. Dum 
igitur in ea condicione erant, eos manumittere dominis non hcebat, nisi 
ii quibus ex pacto illi operam suam praestare debebant assensi erant. 

* Cf. 1686, 3 . . oTisöoto TloXva ^tXtvov avvsvöoxsovoag xai rag 
'&v'yatQ6g avräg et 1686, 9 . . ßeßatov noQexovxoiv T(p ^s<p rav (hvav ohe 
ajiod6(xevoi xai 6 ßeßaioyxijQ 'Aoro^evog. Eadem est res in 1699, 1712, 1732, 
2277, 2287, 2288. 



Digitized by VjOOQIC 



21 

qui venditioni assensi sunt postea simul vendidisse dicuntur. 
Itaque plerumque nihil fere interesse puto utrum in titulis 
plures propinqui manumisisse dicantur an unus sed ita ut alii 
manumissionem assensu siio confirment. Nam hi quoque ubique 
fere eorum qui vendunt propinqui sunt. Saepe enim coniuges 
coniugibus consentiunt ^^ liberi parentibus^, parentes liberis^, 
fratres fratribus sororibusque ^, alii aliis K Sed restat ut quonam 
momento assensus fuerit explicemus. Apparet igitur dominis 
assensu eorum qui servorum ipsorum vel eorum operae aliquam 
partem haberent opus fuisse, ut rata firmaqtie venditio fieret. 
Sed haec causa non mia est; nam vix creditur patii servum 
aliquem vendere non iicuisse nisi filii eins pueiluli assensu 
suo id permisissent ^. In his igitur multisque aliis titulis in 
quibus qui heredes dominorum futuri sint consentiant causam 
aliam fuisse puto. Quam ex opera quam dabant domini ut 
libertos etiam in posterum quam maxime defenderent et tueren- 
tur iure repetere mihi videor. Ne igitur, cum ipsi mortui 
essent, heredes manumissiones a se factas impugnarent, domini 
curabant ut illi aut simul vendidisse aut venditioni assensi 
esse viderentur^. 



^ Velut in 1696, 1697, 1732, 1757. 

^ Sic in 1684, 1688, 1690, 1699, alüs. 

» Cf. 1718, 1743, 1761, 1792. 

* Velut in 2193, 2210, 2291, 2318. 

^ Velut filius ac filia neposque in 1686, filia et nepotes in 1914, 
ava et mater in 1761. 

^ Cf. 1983, 5 — ^^6 . . . ojisöoto EvxQdtrig, Nixco 'Exeöa^isXg avvsvöo- 
xeovTWv twv naiöagicav Mevsödfiov, Evjtdöog et 2185, 5 . . . dnidoto ZcolXog 
ZcoiXov . . . owevaQsaxs6vT(ov xwv rexvcov MeXiooov xai Osoxifiag. 

^ Significatur assensus genetivo absoluto verbi evdoxsTv in 1726 et 
2276, avvejtevöoxsiv in 1785 et 2281, ovfMiagsTvai xal avvsvaQsatstv in 2200 
et 2210, jtoQsTvai in 2219, jigovoeTv in 2322. In ceteris omnibus — sunt 
fere centum et septuaginta — legimus avvsjtaivetv aut avvsvdoxsTv aut 
awerageoTetv. Et ita quidem haec verba usurpari solent ut in antiquio- 
ribus titulis aut awejiaiveVy aut ovvevdoxeTv, in posterioribus övvevöoxeTv, 
in novissimis plerumque avTsvageatsTv scribatur. 



Digitized by VjOOQIC 



22 



IL De servis. 

Omnibus titulis nomina servorum qui veneunt indicantur. 
Duo eiusdem servae nomina habet tit. 2061; quorum alterum 
ei fuit donec serva erat, cum alterum ante servitutem liberae 
fuerit et ea de causa ei in libertatem remissae restituatur ^. 

In plurimis titulis etiam utrum servi virili an muliebri 
sexu, aojgxata avögeia an yvvar/£ia, sint legitur. Ubi autem 
hoc non dicitur — neque ita panci sunt hi tituli^ — tamen 
ubique cum ex aliis rebus tum ex nominibus eorum sexus 
cognoscitur. Numeris subductis multo plures servas quam 
servos libertate donatas esse videmus. 

Praeter sexum etiam ubi servi nati sint saepe dicitur^. 
ünde ex omnibus fere terris, imprimis ex Thracia et Asia 
homines in servitutem abstractos et ne Romanos* quidem nee 
Graecos^ a Servitute tutos fuisse videmus. Multos ((uoque 
vernas fuisse intellegitur^ 

Aegre ferendum est quod de aetate servorum tituli nihil 
fere habent. Praeter enim unum 2322, in quo Sosylam viginti 
annos natam esse legimus ^, aut nihil de aetate eorum aut eos 
tempore manumissionis parvulos fuisse comperimus^ 



* Cf . 2061 , 3 et 4 ... § övo/na ZwnvQa , xo de tcqoxeqov ^v SXfiov 
et 2001, 9 . . ZiOJTVQag tag siqotsqov xaXsifxevag Slfiov. Hoc igitur servae 
nomen erat, illud liberae est. 

^ Saepe quo sexu servi sint non indicatur in antiquioribus titulis, 
raro in posterioribus; TiaidoQiov nisi ubi ad servuni virilem spectat non 
usurpatur. 

« Excipiuntur multi tituli velut 1687, 1690, 1691, 1693, 1694, 
1700, 1702, 1704. 

* Cf. 1985 et 2116. 

^ Cf. 1685, 1689, 1732, 1747, 1950, 2044, alii. 

* Hi plerumque olxoyevetg aut SvdoyeveTg dicuntur; praeterea legitur 
in 1942 xogidia ovo, ä i^e^geyjavro avxoi^ in 2092 owfia avÖQeXov x6 ydvog 
eyysvrjf in 2307 o&^a ävÖQeXov . . x6 ysvog otxo^ev. 

' Cf. 2322, 7 . . . ücoovXav (og ixcov x . 

« Velut in 1703, 1705, 1708, 1713, 1714, 1721, aUis multis. 

Paiicis locis ii qiioque nominantur a quibus domini servos 
quibiis libertatem donant antea acceperant^. 

Patrum nomina ad sua adiungere civium erat. Quod 
etiam tribus servis id fit ^, hoc factum esse verisimile est, ut 
ab aliis servis, quiiisdem nominibus vocarentur, intemoscerentur. 

III. De manumissionis rationibus. 

Quo tutiorem libertatem servorum redderent, domini eos 
in fidem tutelamque deorum tradebant. Quod ita faciebant ut 
diis eos aut venderent aut sacrificarent aut manumissos com- 
mendarent. 

Ac primum quidem domini deo cuidam servos vendebant 
sed ea condicione ut hie eos statim übertäte donaret. Itaque 
pretia, quae dominis pro servis pendebantur, sacerdotibus antea 
ab ipsis servis ^ tradita erant. Pretia autem pliis minusve 
quattuor minae erant neque valde ab iis quae Demosthenis 
temporibus Athenis usitata erant differunt*. Multo minoris 
pueros puellasque constitisse ex se intellegitur ^, maxima autem 
ii potissimum solvunt qui artem aliquam noverunt ^. Ubi com- 
plures simul servi veneunt modo quantum singulorum, modo 



* Novem tan tum huiusmodi titulos inveni; qiiorum in Septem (1791, 
1795, 1862, 1863, 1912, 1940, 2265) dorainos servos emisse videmus. In 
1730 autem (awf^a yvvaixeXov, q, övofia 'Aya&oxXeia, täv sXaßs Tiaga Avxiaxag) 
et 2264 (jtaiöaQiov, <j5 ovo^a 2oitrjQixoQ, t6 jiqoxsqov ov Nixaamjtov) fortasse 
non emptione sed donatione aut ex legato domini in possessionem ser- 
vorum venerant. 

' Cf. 1727 amfia dvÖQsTov, <^ ayojLia ügc^Tog Ugcorov, 2080 2<otm 
AoQxcovog, 2265 tov viov xov 'Egfiaiov xai Zcoaovg ^(oa^evTj. 

^ Pro servis alii pretia solvunt in 2123, ubi mater filiam, et in 
2086, 2167, 2172, ubi populäres ab hostibus captivos redimunt. 

* Cf. Demosth. XIX 169. 

^ Hi plerumque una duabusve minis libertatem sibi emunt velut 
in 1699, 1705, 1708, 1713, 1714, 1721, 1751. 

^ Cf. 1842, 2049, 2154, 2177. Eadem de causa alios quoque servos 
velut Soterichum in 1938 (22 minis), Etasium in 2146 (20 minis), Hilarum 
in 2283 (15 minis), Soteridam in 2181 (13 minis) maximo constitisse puto. 

quantum omnium pretium sit dicitur^; in plerisque autem titulis 
atrum pretia quae postulantur singulorum an omnium sint non 
significatur 2. 

Sed non omnes servi pretia redemptionis statim exsolvere 
poterant. Itaque domini, si statim totum acceperant, acceptum 
testari solent. Verba quae, ut hoc significent, ab iis usurpantur 
sunt rav xifxav e^fit, tclv Tifiav e^ei Ttaaav, tav xifActv ccTtexBi^ 
rav Tifxav artayi^ei Tiaoav. Sed neque hae dictiones per omnia 
manumissionum tempora promiscue usurpantur neque ipse 
testandi usus omnibus temporibus pariter frequens est. Quod 
apparet ex hoc conspectu: 



Coli, 
sac. 


Sunt 
tituli 


Domini 

täv xifiav 

OTiixsi Jtäöav 

in: 


acceptum 

täv ti^äv 

OTiexsi 

in: 


testantur 

täv tifiäv 

sx€i Jiäaav 

in: 


verbis: 
täv tifiav 

€X€i 

in: 


I 


4 




1 






II 


134 






5 


3 


III 


80 






3 


5 


IV 


148 






41 


25 


V 


42 






18 


11 


VI 


87 




2 


58 


12 


VII-X 


98 


4 


1 


75 


1 


X-XVIl 


47 


19 


18 


1 


XVIIa— XXXII 


23 


11 




4 

















1 Hoc velut in 1955, 2314, 2323, iUud velut in 1784, 2106, 2156, 2183. 
^ Ubique in bis pretia ad omnes spectare puto. 

In antiquissimis igitur titulis domini raro, saepius in 
recentioribue, saepissime autem in novisimis se pretia accepisse 
diseile affirmant. Haec ratio manumittendi servos longe est 
usitatissima. 

Inter venditionem et consecrationem hoc unum interest 
quod ilia ratione soluto pretio, hac autem gratuitus servo Kbertas 
datur. Consecrationes autem perpaucae in titulis oceurrunt. 
Gerte huc pertinet tit. 2101^ ubi Alcesippus se ea condicione 
Theotimam servam consecrasse dicit ut se mortuo libera esset. 
Accedit tit 2097, qui eo maxime memorabilis est quod non 
Delphis sed Physei et in contione populi consecratio facta et 
titulus, quo res promulgaretur, aliquot mensibus post Delphis 
scriptus est^ 

Etiam 2071 et 2172 consecrationum tituli sunt. Sed 
cum priore ratione servo ipsa consecratione et gratuitus libertas 
detur, ii qui in his titulis obviam fiunt servi, Antiochus et 
Euporia, iam antequam Apollini consecrantur pretio soluto 
liberi facti sunt 2. Hi igitur venditione libertatem adepti sunt 
et manumissi demum consecratione düs tuendi commendantur. 

Denique restat ut videamus quibus diis servi tradantur. 
Dens igitur cui servi veneunt aut consecrantur ubique fere 
Apollo Pythius est, quamquam nomen eins nonnusquam abest K 



^ Cum ubi venditiones fiunt aptum verbum sit ajtoöiöoc^ai , con- 
secrationes significantur verbo dvatt^evai. Et non solum Delphis sed 
etiam alüs in regionibus diis servos consecratos esse docent 4588 et 4642. 

^ Euporiam et Antiochum iam ante consecrationem pretia solvisse 
libertatemque sibi enüsse ostendunt 2071 , 2 — 6 ävaxi^oi t<p 'ÄTtokXcovi 
x(p IIv&icp eXev&SQav ijn noQa&rixfj EvnoQiav . . xataßeßkrixvXav dQaxf^ag 
jiXe^avÖQstag ötaxooiag et 2172, 6 — 8 äve&rjxav acjfia ävSQsToVf ^ ovofia 
jivtioxog, T<p 'AjiöXXcovi . . djtsdo(p6z8g Jiag avxov Xvtga ex jtoIsiliicdv. 

* Plenimque legitur ojisSoto 6 öeTva x<p 'AjioXXwvi t^ Ilvd^iq) öw^ua . . 
In 1688, 1713, 1821, 1896, 1930, 1971, 2268, 2296 hie deus simpliciter 
6 ^eög appellatur. Apparet ita xar s^oxriv ipsos Delphos ApoUinem Pythium 
vocavisse; itaque quod hie ubique domini cives Delphici sunt vix casu 
accidisse puto. Multis denique locis servos deo venire omnino non dicitur 
sed inferioribus demum locis cognoscitur velut in 1708 . . em toXoös äni- 

Bis tantum praeter eum alius deus occurrit, in 1810 Diana et 
in 2202 Aesculapius Amphissensium. Comphires autem tituli 
sunt in quibus omnino nullius dei mentio fit. Sed praeter 
1694 hi non ipsaruni inanumissionum tituli sunt, sed tamquam 
harum supplemento testantur servos, qui iam antea liberati et 
in ApoUinis tutelam conunissi erant, officia quaedam, quae iis 
in ipsis manumissionibus, ut omni ex parte liberi fierent, im- 
posita erant, praestitisse i. Eosdem autem homines identidem 
in deorum fidem tradere supervacaneum erat 2. Alia autom 
res est in 1694. Hie enim Alexander servam non Apollini, 
sed Boetho vendit idque ita ut mulier illa usque ad mortem 
eins apud Boethum maneat. Simul autem hie Boethus Apollini 
eam quinque mensibus post consecrare iubetur^. 

IV. De manumissionis condicionibus. 

Manumissiones igitur Delphicae praeter paucas nihil sunt 
nisi venditiones. Vendit enihi dominus, venit autem servus, 
qui specie quidem ac dicis causa Apollini traditur, re vera autem 
libertatem sibi emit. Venditio autem non fit, nisi eins con- 
diciones et ei qui vendit et ei qui emit placuerunt. 

Dominum quidem condicionibus venditionis contentum 
f uisse in titulis scribi opus non erat, cum ipse eas dare soleret. 



SoTO Ti/no) Evöixov avvejtaivsovTog tov vtov avzäg Äadlxov awjna yvvaixetöv 
xoQOLOiov, q. övofAa Mrjöa, tifiäg dgyvQiov ovo /biväv, xa^a>g imateiyas Mi^da 
T(p ^e(p lav d)vdv, e(p (pre sksv&iga elfjiev. Idem fere legitur in 1760, 
1805, 1808, 1837, 1865, 1915, 1926, 1927, 1933, 1973, 1987, 2056, 2144, 
2178, 2192, 2252, 2277. 

^ Cf. 1750 cum 1749, 1919 cum 1918, 2157 cum 2156, 2167 cum 
2168, 2200 cum 2199, 2220 cum 2219. 

* Quamquam etiam hoc accidisse ut idem servus identidem in 
fidem deorum commendaretur demonstrat tit. 2210. Nam Prepusa serva, 
quae iam in 2192 Apollini consecrata erat, hie iterum tuenda ei traditur. 
Cf. etiam tit. 1844. 

^ Cf. 1694, 10 et 11 dvayQaxpdxG) de Borj&og ßgäioaav cuto tov 
AXs^dvÖQOv ovofiaxog t<p ^e(p h firjvi EUaim . . . 

Servi autem consensus plerumque sigoificatur verbis ytad^iog 
eTtiatevae r^5 ^c^ rav (ovdv, iq) tjc^tc . . .^. 

Exprimuntur autem libertatis condiciones plerumque in- 
finitivo consecutivo, qui aut ab enuntiato quo dominum servum 
vendere aut ab eo quo sei-vum condicionibus consentire dicitur 
pendet. Hie nöminativum, illic aceusativum infinitivo aptum 
esse apparet^. Tamen nonnusquam haec confusa sunt 3. Sed 
iam videamus quae libertatis condiciones sint. 

Libertas igitur qua servus donatur aut plena et integra 
est aut variis condicionibus coercetur et obstringitur. 

1. De iis quibus plena libertas datur. 
Absoluta integraque libertas significari solet verbis ifp" 
qßTS ilev&eQOv eifxev Kai av^xpaTtiov aico Jtdrcojv tov vtavva 
ßiov Ttoiiovta xa d^eKjj mv aTtotQexovra oig xa ^ilj], Servus 
igitur cui haec libertas data erat ab omnibus oneribus muneri- 
busque liber erat et ei licebat ex suo arbitrio vivere et 
ubicumque volebat sedem collocare. Sed cum libertinorum 
condicio eadem fere esset quae (itvoi/iov^ iis ubicumque habi- 
tabant patronis opus erat; quos ii qui licentia abeundi usi alias 
in regiones emigraverant haud dubie ipsi sibi eligendi potestatem 
habebant. Ii autem qui in urbibus dominorum remanebant — et 
hi certe plurimi erant — pristinis dominis patronis uti debebant^. 

* Tituli qui omnino his vel similibus verbis careant fere quinque 
et septuagiuta numeraDtur. 

' Sic accusativus infinitivum sequitur 1684, 2 — 5 anedoxo 'Agtoto- 
fii^Srjg t(p jijiökXcovt . . ocö/ia yvvaixstoy, ^ Svofia KaXXixQazeta . . 
xa^oyg ijtlotevos KakXixQaxsia xav wvav T(j5 ^6<j5, ktp* c^xs sXev&sQav 
slfisv xal avs(pa7ixov . ., nominativus autem 1685, 1 — 4 ouis8oxo*A^afA- 
ßog . . X(p 'AjtoXXcovt . . acä/na ywaixeXoVf ^ Svofjux 'ÄQfAodlxa ... xa'&mg 
ejiiaxevoe 'AgfioSixa x<p &e(p xav (hväv itp' <^xe sXev&sQa sifiev 
xal dvstpanxog . . . 

^ Velut in 1697 i<p* (pxe iXet^^egav slfiev xal dvefpajtxog outo Jidvxwv 
xov Jidvxa XQdvov jtoiovoa o xa ^eXtf xal . . , Idem in 1698, 1738, 1756 aliis. 

* Hoc et omnino notum est et comprobatur titulo 2172, 10 et 11, 
ubi legimus Jigooxdxag de algelxat xovg djisXex^'&sQi^avxag. Idem facere 
iubetur Parnassus in 2251. 

Itaque quod Parnasso quoque, quem liberum esse tit. 2251 
testatur, quamquam licentiam abeundi adeptus est^ tarnen ut 
pristiuum dominum patronum eligat imperatur^ ex se in- 
tellegitur hoc ita tantum valere, si Parnassus in eius civitate 
remaneat^ Libertos denique certa quaedam officia patronis 
praestare debuisse et, si quid peccaverant, nön extra poenam 
fuisse ex 1806 et 2271 cognoscimus 2. 

2. De iis quibus libertas certis quibusdam 

condicionibus datur. 

a) De condicione Ttaqafxovag. 

Libertas manumissorum variis condicionibus coerceri solet; 
omnium autem gravissima est Tvaqafxovd, Qua ita servi manu- 
mittuntur ut a certo demum tempore plenum libertatis usum 
habituii sint, interim in servitii officio permaneant. 

Paulum eorum qui ita manumissi sunt condicio ab ipso- 
rum servorum condicione differt. Nam ipsi quoque iis apud 
quos manent dicto audientes esse debent Ttoieovteg z6 Ttori- 
taaaofXBvov 7t av to dvvazov avey/.li]Tiog^, Qua in re si quid 
peccaverunt aut fugere conati sunt, non solum gravissimae iis 
impendent poenae^ sed etiam ipsae venditiones, quibus liber- 



* In hoc titulo etiani statuitur ut ipso Parnassi patrono mortuo 
eius heredes in locum eius succedant. Cf. 2251, 28 jtQoozdtav Sk vsfihio 
Ae^wvdav nai rovg iyyovovg As^wvda. 

^ Cf. 1806, 9 et 10 Jtoieovaav cbg jiarsQi 'Egyaolmvi (hie dominus 
patronusque est) tä vofitCo^eva et 2271, 26 et 27 et de jiovrjga TtoioTto 
AioaxovQidag , xa AtoaxovgiSa jtdvta eorco 'AgxeXdov xal Sevcovog (ab his 
Dioscundas manumissus est). 

3 Sic in 1689, 1696, 1747, 1823, 1843, 1832, 1899. 

* Hoc cum aüi multi tituli velut 1703, 1707, 1717, 1723, 1726, 
1731 tum 2156 ostendit verbis et de /nrj Ttaga/nsivaisv tj fiTf nei'&aQXBoiaav, 
s^ovoiav exsxoioav ^IXcov Hai EvdfisQig enixeifJLeovxsg xcojli firi Ttei-^OQxeovxmv 
xai fiaoxiyovvxeg xai diSsvxeg xal eyfxiaxovvxsg xdv egyaolav. Neque leviores 
poenae indicantur tit. 2171, 2216, 2324. Eos autem servos qui morte 
dominorum a mansione liberentur etiam ab heredibus dominorum ad 
rationem reddendam revocari licuisse cognoscimus ex 2034, 22 et 23. 
Fugitivis autem ne templum quidem asylum fuisse doeet tit. 1723, 12. 



Digitized by VjOOQ IC 



29 

tatem adepti sunt^ irritae fiunt \ Accedit quod domini de 
poenis quibus illos affecerant ad rationem vocari non possunt. 
Id enim non solum in titulis aliquot expresse dicitur ^, sed etiam 
ex multis colligitnr in quibus simpliciter domino punire licere 
scribitur xqotzii) (^ xa ^€% Ttoiitov o xa d-eXiß^. Denique ne 
filü quidem quos per diuturnitatem mansionis gignunt statim 
liberi sunt, sed condicionis parentum participes esse solent*. 
Similis igitur horum libertorum condicio est atque ante manu- 
missionem fuerat, quod idem significatur verbis quae legimus 
in 2160, 6 Ttaqa^eivdro) de Niycaoißovlog Ttagä ^.AQ%(x)va €Trj 
TQia dovlevcov TLa^atg Kai äg, 

Attamen hi non ab omni parte pariter atque servi 
habentur. Quamquam enim dominis gravissimis eos afficere 
poenis licet, tamen interficiendi potestas iis non est^ Neque 
eos vendendi ins habent; nam etiamsi posterioribus deraura 
titulis domini ita f acere expresse vetantur % semper id vetitum 
fuisse apparet, quod, si fieri licuisset, timendum erat ne 
naanumissi venditione in aliorum manus venii'ent qui pristinorum 
dominorum officia non praestantes perpetua Servitute eos 
oppressos tenerent. Sed cum hoc ad omnes qui mansionem 



1 Cf. velut 1689, 1702, 1721, 1747, 1811, 1819, 1832, 1854 (8i?ttj 
omooraoiov), 

^ Velut in 1748, 1752, 1755, 1757, 1767, aliis multis. 

^ Haec vel eadem fere verba saepe adscribuutur velut in 17Ö3, 
1707, 1719, 1723, 1726, aliis multis. 

* Cf. 2136, 14 — 15 ei Ss yevsä yivoiro 'A(pQo8ioiag VTiriQsxovoag jiq>QO- 
dioiag 'EQv/ndvSga . . . iXetf&sQai sarcov xa'&wg xai 'A(pQoStaia. Idem fere 
statuitur tit. 1798, 1942, 2225. 

^ Cf. 2261, 15 xvQioq eoTO) EvxXeiSag emufidcov üxvXXq xal fiaoTi- 
ycocDv nXayatg doiveoig. Aliis autem verbis idem significari puto in 1714 
et 2269, ubi dominorum ius in eos animadvertendi ita coercetur ut iis 
punire eos liceat ut liberos. 

^ Cf. 1723, 15 sqq. xal e^earo) 'AjtoXXoSa>Q<{} xal aXXcp vnsQ 'AnoXXo- 
ScoQov xoXd^stv 0cuveav xQOJtip ol xa ^eXcoaiv . . nXdv firj TtcoXrjadtio AnoXXo- 
SwQog ^iveav, Eadem fere leguntur in 2019, 2140, 2156, 2158, 2159, 
2163, 2171, 2186, 2190, 2225, 2274. 

praestare debent pertineret, praecipuum quoddam beneficium 
iis paucis datum est quibus domini utrum dicto oboediverint 
necne non suo ipsorum arbitrio se diiudicaturos esse pollicentur, 
sed permittunt ut res causaeque ad tres arbitros ferantur. 
Novem tantum huius rei exempla in titulis Delphicis inveni- 
unturi, quorum duo, 2049 et 2072, primi collegii sunt 2. Hi 
praeter ceteros commemoratione digni sunt eo quod iis statuitur 
ut inter tres illos arbitros ambo sacerdotes Apollinis sint. 
Accedit quod, cum in ceteris arbitri ab utraque parte, et a 
domino et a servo, eligi soleant, in 2072 domiuo solum hoc 
ius fuisse videtur. Nam hie Menarchum dominum sohim duos 
illos sacerdotes Cleonemque arbitros constituisse eo verisimile 
est quod Cleone mortuo alium arbitrum pro eo sublegere iu- 
betur 3. Quamquam non semper necesse fuisse ut pro mortuis 
alii arbitri sublegerentur cognoscimus ex tit. 1832. Hie enim 
uno vel pluribus mortuis etiam reliquos satis esse dicitur*. 
Eodem titulo etiam spatium bimestre statuitur, quo causae ad 
arbitros deferendae sint^ Sed num hi, id quod in 1832, 1858, 
1874, 1971 iubentur, ante iudicium semper iurare debuerint 
se integre et sine ira et studio rem diiudicaturos esse incertum 
est. Tituli 2049 et 2072 denique etiam eo a ceteris differunt 



' Sunt autem nn. 1689, 1694, 1696, 1832, 1858, 1874, 1971, 
2049, 2072. 

^ Cum quattuor tantum huius collegii tituli sint, iure inde efficere 
mihi videor id quod postea tarn raro accidit ut ad arbitros refugeretur 
antiquissimis temporibus usitatum fuisse. 

^ Cf. 2072, 25 et 26 et Se zi xa nd^ Kkecov, äXXov dr^eXeo&o) MerotQxos 
AeXq)6v 6v xa avtog ^dXij. 

* Cf. 1832, 12 — 15 ei Se ftrj ^iXoi 'Afivvrag tj ZmtriQixoQ dvxi rcov 
ojioyevofjievwv xoiv&v ehe evog eire nXetovcov ovveq)aiQeTa^ai tovg xoivovc rtp 
^eXovxi avTCOv ovveq?aiQeTv, xai xvQtoi eovrco oi xaxaXuiofievoi eXxe elg ehe 
nXeloveg elev ol XQivovteg. 

^ Neque enim dubium est quin Baunackus in verbis x6 de eyxXtf/na 
^17] jiiixQÖTeQov emxaXeia&co öihtjvov pro fuxQoreQov Curtium secutus recte 
fiaxQoxeQov scripserit. 

quod hie tres arbitri statim coDstituuntur; plerumque enim non 
ante eleeti esse videntur quam iudicio eorum opus erat. 

Praecipuum quoque privilegium est quod Diocleae con- 
cessum est ut filios quos per mansionem genuisset aut inter- 
ficeret aut ut liberos educaret^. 

Jus autem quaestus faciendi ad omnes qui condicione 
mansionis libertatem adepti erant pertinuisse et ipsum^ quia 
plerumque ne servis quidem id negabatur, verisimile est et 
ipsis titulis aliquot confirmatur 2. 

Eestat ut videamus quamdiu mansio duraverit ^, Diutur- 
nitas igitur mansionis diversa est non solum, quod saepe för- 
tunae vicissitudine continetur, sed etiam longe diversa mansionis 
tempora titulis statuuntur. Sed minus quam duos annos non 
inveni nee plus decem*. In duobus autem titulis, 1904 et 
2254, omnino nihil de mansionis spatio dicitur; sed hoc negle- 
gentia aut casu factum esse apparet. Anni autem mansionis 
non ubique ab ipso manumissionis die numei'antur, sed nonnum- 
quam etiam, quo simplicior ratio fiat, ab initio anni qui 
venditionem sequitur ^ aut ab initio anni quo manumissio facta 



* Eos autem vendere ei non licet. Cf. 2171, 16 sqq. ei dk yh'oixo 
iy AioxXiag xsxvov ev ttp tag naQafjioväg XQ^^&f «*' ^« fiev -^eXf} ouionvBi^ai 
AioxXea, s^ovaiav exsrco, ei de &iXoi xQeq>eiv earco ro XQeq>6f4^vov eXev^egov' 
et xa firj amo i^eXjj, TtcoXrjaai de ro yevtj&ev, fxti exetw e^ovolav AioxXea 
(lYjde äXXog fxrj'&elg. 

* Cf. 1798, 14 sq. oaa de xa xxrjorjtm AafAaQxU fievovaa Tiaga Bev- 
Siogav Aa/naQx^Sog eaxco. Cf. etiam 1874, 27. 

" Mansio non semper ipsis dominis praestanda est, sed nonnum- 
quam etiam alii a dominis designantur apud quos Uli maneant. Sic velut 
in 1719, 1723 (in hoc Phaeneas apud eum mauere debet qui pretium 
redemptionis pro eo domino solvit), 1823, 2046, 2051, 2261. 

* Duo anni mansionis occurrunt in 1955 et 1984, decem in 1764, 
1811, 2209. 

^ Cf. 1696, 12 et 1867, 4. In hoc l^mus Sosicham sex annos 
apud dominum manere eosque numerari a Xenochare archonte et mense 
Apellaeo. Manumissio autem facta est Melissione archonte et mense Ilaeo. 
Itaque, quia Ilaeus ultimus et Apellaeus primus anni mensis est et Xeno- 
chares, id quod ex 1794, 1862, 1863, 1864, qui tituli uno anno post 1867 

est^; ab initio autem manumissionis mensis spatium mansionis 
numeratur in 1843 et ab initio mensis qui sequitur in 1832, 
1867, 2160. 

In iis titulis quibus mansionis certi anni statuuntur 
mirum est quod raro dicitur quid fiat, si domini ante spatium 
mansionis exactum mortui sint^. In paucioribus tamen de ea 
re cautum est. Irena enim, cui decem annos aqud Sostratum 
manendum est, si hie antea mortuus erit, statim libera erit^. 
Sed tanta dementia ac gratia non semper domini utuntur. 
Dorema enim, quae oeto annos manere debet, si dominus, 
priusquam hoc tempus praeteriit, mortuus erit, non libera erit, 
nisi filiae eins tot semiminas solverit quot anni mansionis 
supererunt*. Similis est res in 1867, ubi Sosicha, quae, quod 
pretium redemptionis nondum pependit, per sex annos domino 
mansionem ita praestare debet ut unam quoque anno semimi- 
nam solvat, domino mansione nondum finita mortuo iisdem 
condicionibus Callidae debitum solvere iubetur. Soteriehus 
autem, cui octo annorum mansio imposita est, domino interea 
mortuo reKquum tempus apud filium eins remanebit^ 



scripti sunt, cognoscitur, Melissioni succedit, etiam hie anni mansionis ab 
initio anni qui manumissionem sequitur numerantur. In 1984, 6 autem 
legimus jtaQa/ListvaTco 6s NixoßovXog Jiag 'AgiaroSaftov hea ovo ^sxa xav 
Ilaoivov aQxdv. Quis hie Pasinas fuerit ignoramus, sed eum, eum domi- 
nus eivis Amphissensis sit, tempore manumissionis Amphissensium ar- 
ehontem fuisse verisimile est. Itaque hune quoque titulum hue perti- 
nere puto. 

^ Cf. 1843, 16. 

^ Cf. velut 1696, 1702, 1743, 1811, 1843, 1978, 2160. 

^ Cf. 2209, 30 — 32 st Ss n dvd'Qcomvov ysvono nsQi Hwatgarov tiqo 
xov ra SsKa hrj StsX^sTv, sXsvd-SQa sarco Elgdva. 

* Cf. 2084, 5 — 10 sl ÖS xi xa jiqoxsqov Jtd'&fj Nixcov tiqo xov xa 
ofcxd) hri öisk^sTv, xaxsvsyxai AwQtjfia KodXißovXq, xov xaxcdsiJtojuivov 
XQOvov SV xd oxxcb sxrj xov sviavxov ixdoxov aQyvglov rjiM^vaXov. 

^ Cf. 1832, 15 — 17 sl ÖS xi xa Jid'&rf 'Afivvxag sv xoTg oxxw hiotg, 
jraQaf-isvsxo) SoxtjQixog nagd xov viov avxov 'Afivvxav . . ä^x*^ xa öis^sX-&(ovxt^ 
xd oxxü) sxtj. Idem fere in 1742 et 2015. 

Multum dominorum interfuisse libertos per mansionem 
omnia quae facere iussi essent diligentissime perficere iam 
vidimus. Sed fieri poterat ut morbis illi impedirentur. Id 
quoque semel provisum est. Statuit enim Amyntas ut Soteri- 
chus si morbo implicatus plus duos menses aegrotavisset, tanto 
diutius apud se maueret ^ 

Multo maior eorum titulorum numerus est in quibus 
spatium mansionis incertum est neque antea definiri potest, 
quia fortuna terminatur. Eorum plurimi ad eos manumissos 
attinent quorum mansio morte demum eorum quibus ea prae- 
statur finitur^. Quo modo non raro domini iique maxime 
quibus liberi non erant cavebant ut, cum senescerent, diligentis- 
sime ab iis curarentur et mortui rite sepelirentur ^, Sed etiam 
aliter mansio terminatur. Lydus enim apud Agesium remanebit, 
dum haec nupserit*. Et simili modo Phalacra apud Euphra- 
norem et eo mortuo apud filium eins Timangelum mauere 



* Cf. 1832, 24 et 25 ei öe fiaXaxiO'&sii] ücoTi^Qix^g, 6 firj yivoiro, 
jiXeTov Sijiii^vov, maitodoxo) xov jtXsiovog XQ^^^ HoyrrJQixog *Afivvxa xai noxi- 
TiaQajLieivdxo). 

^ Liberti qui apud coniuges manere debent utrum altero eorum 
an utroque demum mortuo liberi fiant non semper apparet. Hoc demon- 
strare videtur 1890 (el öi xi xa jtd^wvxi KkevSaftog xai KakXtxQoixsia, 
iXsv&ega eaxco AafiaxQia) et 2088 (jiaQafieivdxoi de Acxaioavva naga Uga^iav 
xai Uga^o) äQxi xa ^(ooivxi dfitpoxegoi) , illud autem 1757 (el de xi xa 
jid^mvxt NixoßovXa tj KdXXmog, eXev^ega eaxco 2oo(xol) et 1944 (jia&ovxog 
XI 'legcovog tj Zo}dlxoLQ . . .). 

^ Cf. 1723, 18 — 20 enei de xa ytfQoxQOipi^ai] ^tveas 'AoXXoöcoqov 
dvexxXrjxtog xai ^dyftj xai xa voftiCdfieva jxoii^ofj ndvxa oaa vojLiiCexai xotg 
xe^axoxoig, eXev&egog eox(o. Cf. etiam 1689, 1731, 1775, 1796, 1799, 2100, 
2101, 2150, 2151, 2178. Sed non de suo hos libertos pecuniam quae ad 
dominos rite sepeliendos necessaria erat dare debuisse ostendunt 1799, 5 
fjtotrjadxo} xa vofii^ofxeva jtdvxa Mt&Qaddxijg ex xwv Aagiaag) et 2101, 11 
et 12. Sine liberis autem plerumque fuisse hos dominos et ipeum veri- 
simile est et confirmatur titulis 1799, 2100, 2150, 2178, ubi liberti qui 
ita facere debent a dominis heredes instituuntur. 

* Cf. 1965, 6 jraQafievSxo) Se Avdog nag* Ayrjoiov äxgi xa ävSga Xdßjj 
Ayrioiov. 

3 

debet, dum hie uxorem in matrimonium duxerit^. Cautionis 
autem loco domini ab iis mansionem exigere solent qiri pretia 
redemptionis statini exsolvere non possunt. Neque enim hi 
plenam libertatem ante nanciseuntur quam debita praestiterunt. 
Sie Cyprius Arehelao domino mortuo tum demum mansione 
liberabitur cum tres semiminas (tantum enim pretii restat) tribus 
domini filiis intra annum ita pependerit ut singnli singulas 
semiminas acceperint 2. Etiam Aphrodisiae, quae, cum pretium 
tres minae essent, duas tantum videtur dedisse, libertas ne 
dominis quidem mortuis integra erit, priusquam filio eorum 
minam argenti solvent^. Soteris autem, quamquam totum 
pretium statim pependit, tamen post mortem domini filio eius 
minam dare debet ^. 

Compluribus denique manumissis ea condicione plena 
libertas datur ut pro dominis certam pecuuiam in eranos alio- 
rum hominum solvant. In hanc rem, cum hi tituli ad eranum 
quid sit et quae eius condiciones fucrint cognoscendum mul- 
tum valeant, accuratius hoc loco inquirendum est. 

De erano. 
Ubi quis aere alieno premebatur aut alia inopia laborabat 
neque habebat unde sumeret, ad amicos paratum erat refugium, 
qui.quanto egebat ille conferebant. Argentum quod ita colli- 
gebatur et ipsa eius collectio eranus vocabantur^ Quibus ita 
pecunia coUata erat id maxime commodo erat quod eranus 



* Sic in 1747; eadem est condicio in 1971. 

* Cf. 1749, 4 — 6 ei 6s xi xa Jtd'&fi 'AQX^kf^og, ekstr&sQog eatco Kvjtgiog 
. . noxajioxeiodxw 8s x6 smXoinov xäg xifiäg, dgyvQiov XQia '^fiifivaia, ßijßa- 
yoga ^fitjbLvaZov, A(OQO^sq> rj^ifxvaXov, ^Qxicf. rifJLifAvaXov. 

« Sic in 1717. 

* Cf. 2186, 22 sq. stisI 6s xd xi Jtd^ dv&Q(07iivov 'Avxl(piXog, noxa- 
:io66xo) ücoxfjQig Bdxxcp dgyvQtov fiväv xai iksv^sga soxw 2(oxriQig. 

^ Praeter hanc etiam collatio pecuniarum quae ad convivia ce- 
lebranda et ad negotia communia sacraque obeunda fiebat eranus dice- 
batur. Cf. van Holst, De eranis veterum Graecorum imprimis ex iure 
Attico p. 13. 

gratis dabatur l Sed reddendum f uisse hoc argentiim cum alii 
scriptorura loci, velut Isaei XI 43 et Lyciirg. 22, tum Theo- 
phrastus docet in Charact. 17. Hie enim homo aliquis, cui 
alter de erano accepto gratulatus est, respondet: ^Quid iuvat? 
Beddenda enim est haec pecunia singulis qui dederunt, et 
praeterea magna gratia iis habenda est pro beneficio in me 
collato'. li igitur qui eranmn contulerant creditores eorum 
erant qui eum sibi corrogaverant. Creditoribus autem licuisse 
alios designare quibus pro se pecunia a debitoribus redderetur 
ex DS^ 817 cognoscimus. Ibi enim legimus Sostratum, qui 
simul cum aliis Alexicli eranum dederat, ita de suo iure deces- 
sisse ut pro se generum creditorem Alexiclis substitueret. 
Sed etiam contra factum esse, ut is qui eranum mutuum acce- 
pisset suum debitum in alium transferret, ex titulis Delphicis 
apparet. Fit autem erani mentio in septem, qui sunt 1754, 
1772, 1791, 1804, 1878, 1909, 2317. In omnibus his liberti, 
ut a mansione liberentur, eranos a dominis acceptos pro Ulis 
reddere debent^. Sed etiam de ipsis erani condicionibus 
multa ex his titulis discimus. Ac primum quidem iis a quibus 
eranus peteretur certa quaedam pignora dabantur. Legimus 
enim in 1804, 3 et sqq. Y,aTevByA,at(a de ^Aq)Qodiaia xov sgavov 
zov Bgofdiov, ov eyyvevei ^larddag, fxri ä-Mxvaßoliovaa fxrjde 
KcnaßkaTCTOvoa ^latddav, Recte iam Foucartus haec verba 
interpretatus est^. Res enim haec est. latadas Aphrodisiam 
ea condicione manumittit ut pro se certam pecuniae summam 
creditoribus solvat. Quam pecuniam non ipse latadas mutua- 
tus erat, sed pro Bromio, cum hie eraniun quondam petiturus 
esset, praedem se dederat. Itaque cum nescio qua de causa 
Bromius debitum non reddidisset, latadas creditoribus Bromii 



1 Cf. Theophr. Charact. 1. 

^^08 = Sylloge inscript. Graecanim, ed. Dittenberger. 

* Quamquam in 1754 et 1878 tantum mansionem libertis a dominis 
impositam esse legimus, tarnen etiam ceteros eam, dum eranos exsolve- 
runt, praestare debuisse verisimile est. 

'* Les associations religieuses chez les Grecs p. 145. 

damnum praestare debebat. Docet igitur hie titulus unam viam 
qua quis amicis ut eranum sibi conferrent persuaderet eam 
fuisse ut iis praedem aliquem daret. Alteram invenire mihi 
videor in 2317, 2 sqq. a/tsdoro //a^ooT^azog . . t^ i^Ttolkiovi 
TiT) Tlv^iij) OiLfxa ywarKeiov, a ovofiia Ni/,aQ%ig, rifiag aQyvQtov 
fjLvav TQidßv, av eXaße £x tov igdrov rov KXevddfiov\ %ai zdv 
zifiäv ctTtlyEi, Tcaaav ' YM%ctq)eiqdx(o de tov egavov Ni^aqxigj l'cog 
yux xeXog hxßtj. Hie diffieultatem aliquam grammatieam habent 
verba av elaße «x tov aqdvov rov Kkevddfxov^ de quibus dubi- 
tari potest utrum Niearehis serva an Damostratus dominus 
peeuniam aceeperit. Sed eum nullum exemplum habeamus 
omninoque incredibüe sit etiam servis eranos eolligere licuisse, 
nuUus dubito quin dominus tres illas minas ex erano Cleodami 
aeceperit Itaque hie res ita se habet. Damostratus, ut eranus 
trium minarum sibi daretur, Nicarchim servam quasi pignori 
dedit eamque tanti quantum ipse mutuum sumpserat ita in 
libertatem vendidit ut non sibi sed creditori suo pretium 
venditionis paulatim solveret^. 

Proximum est ut de rationibus quibus erani eolligi sole- 
ant dispiitemus. Titulis 1804 igitur unus est in quo nihil 
obstet quominus Bromium, qui eranum accepit, ipsum sibi eum 
corrogavisse putemus^. In ceteris autem nusquam is qui era- 
num a se acceptum servnm pro se solvere iubet ipse eum sibi 
videtur collegisse*. Ad hanc rem explanandam duae quantum 



^ Hie igitur 6 sgavog tov KXsvSdfiov is est quem Cleodamus com- 
modavit, cum supra 6 sgavog rov Bgofilov is fuerit quem Bromius mu- 
tuatus sit. 

* Quod confirmat EA f=z 'E(pt]/LieQig dgxaioXoyixi^ ) nov. part. 
n. 77, ubi aliquis, quo facilius eranum sibi colligat, domos hortosque 
oppignerat, et Demosth. XXX 4, unde dominos etiam servos nonnun- 
quam aliis pignori dedisse apparet. 

^ Cf. 1804, 3 xarevsyxdtco Sk 'AtpQodiala tov sgavov tov Bgofiiov, ov 
eyyvsvei 'latdSag. 

* Cf. 1754, 5 xateveyxdto) de Agiato) fj UXetatog vjtsQ 'Agiotm iv 
tov sgavov tov Baxxiov im to KaXXixXdog (hie dominus est et peeuniam 
accepit) ovofia tgla '^fiiftväia, 1772, 14 xatevevxdvtco Sk (Neoyv xai 2(oa(o) 

Video adhuc sententiae prolatae sunt^ Quarum altera, quam 
Baunackus paucis verbis post tit. 1754 significavit, certe falsa 
est. In huius eiiim tituli verbis yLaxeveyxdxo) ds *^Qiara) ^ 
nXeiawg v7C8q ^AqLcncj ev zov eqavov xov Ba^xiov stzI xb 
KaKXiYleog ovofxa xqia iifxifxvala verba xov eqavov xov Ba%xiov 
ita intellexit ut Bacchius arcam habuisset ex qua eranos sibi 
sumendi egenis amicis facultas esset. At veterum scriptorum 
loci quibus erani mentio fit nullo modo indicant arcas erani- 
starum fuisse ex quibus pecuniae mutuae darentur. Sed mos 
erat ut, quotienscumque aliquis eranum petivisset, pecunia a 
compluribus hominibus conf erretur i. Alteram interpretandi 
viam iniit Dittenberger, qui, ut ipsius verbis utar, ad tituli 
1878 verba -^^axevey/.dxo) de xov eqavov 2idaog, xov avva^e 
^ILivveac; Xaqi^evov xerxaQaKOvxafivalov , xb tjfÄioaov avxov ifcl 
rb KaXh^evov ovofxa haec adscripsit: "^Amyneas, Charixeni 
filius, pecuniam collegerat, cuius partem acceperat CaUixenus, 
Euarchidae filius. Sed is servum ea condicione manumittit ut 
hie dimidiam partem paulatim persolvat, cum ipse de sua 
pecunia alteram redditurus sit* 2. At nihil in verbis quae tradita 
sunt est, cur Callixenum partem tantum, non totum eranum ab 
Amynea coUectum accepisse credamus. Et etiamsi hoc quidem 
loco Dittenberger recte iudicavisset, tamen nescio an non 
credibUe sit etiam ceterorum dominorum eranos quos servos 



Tov sQavov, %6v ^ÄQXB^aog üvvä^s 6 Tlgaoxov (dominus servorum est Arche- 
lauSy filius Thebagorae), 1791, 8 xateveyxdxoy Sk FXavxiag xov sQavov, tov 
ovvä^av 'A^ajbLßog xal Evayögag , . . . im x6 'AfjLvvxa (domin i) Svofia, 1878 
10 — 11 xaxevsyKaxo) de xov sgavov Soiöog , xov ovvä^s jifivvmg XaQi^evov, 
im x6 KaXXi^evov (domini) ovofjia, 1909, 7 — 8 xaxsveyxaxco ök (K&fiog) 
^iXoxQCLxei, (domino) oQyvQiov (xväg dexaxQetg . . . iv xov egavov xov jigxeXdov, 
2317, 2 — 9 oureSoxo Aafioaxgaxog . . . acofia yvvaixeZov , ä övofia Nixagxig, 
xifiäg aQyvQiov fiväv XQiayv, äv ekaße ix xov igdvov xov KXevddfxov. 

* Rem ita se habuisse ab omnibus fere concessum est. Cf. van 
Holst 1. c. p. 43, Foucart 1. c. p. 143. Schoemann, Griech. Staatsaltert. 
I 384, Ziebarth, Griech. Vereinswesen p. 15. Accedit quod ipsis titulis 
1772, 1791, 1878 eranos coUectos esse demonstratur. 

'^ Cf. DS* 462. 

reddere volunt nihil fuisse nisi partes eranorum quas alii, 
qui ipsi eos eranos sibi collegissent, de suis iis concessissent 
Quod quia vix ereditur^ aliam interpretationem proferre non 
dubito. Constat igitur eos qui eranum petituri essent, ut 
molestiam et fere ignominiam corrogandi evitarent^^ saepe hoc 
negotium in alios vertisse^. Quod negotium qui pro aliis 
subire solebant eqavoLQxai aut sgavifATtoloi dicebantur^ et 
posterioribus quidem temporibus victum inde videntur quaeri- 
tavisse^. Hos igitur homines etiam dominos adiisse et ita 
factum esse puto ut hi eranos, quos a libertis reddi volunt, 
nusquam ipsi sibi collegisse videantur. 

Alii servi partem, alii totum eranum pro domino per- 
solvere debent. Expresse ut dimidiam pro domino reddat 
Soso imperatur^. Sed etiam eas summas quas servi verbis 
xarfii'fiyxaTW de ev zov eqavov pro dominis pendere iubeantur 
in 1754 et 1909 partes, non totos eranos fuisse verisimile est. 
Titulum autem 1791 ex Baunacki interpungendi ratione recte 
intellegi non puto. Scripsit enim sie : TLarevev^arco} de riav/Iag 
xbv €Qavov, Tov avva^av 'yid-ajjßog nai EvayoQag, ro rj^iaaov 
(peqcDv Y.caa TezQccfÄrivov, araziJQag Ttewe ymI de% oßokovg, bttI 
t6 ^^vvxa ovo/iay axQi y^cc li^^tj o SQavog, quasi Glaucias servus 
totum eranum persolvere deberet idque ita ut per quadri- 
mestrem annum dimidiam, quae esset quinque stateres et decem 
oboli, daret, dum eranus expleretur. Sed tum eranum expleri 
adeo ex se intellegitur ut axQi xa Ir^^ri b SQavog non solum 
supervacaneum, sed paene ineptum esse videatur. Accedit 
quod ad similitudinem tituli 1878, 10, ubi item t6 tjftLoaov 



^ Cf. van Holst 1. c. p. 99, Salmasi De usuris c. 3 p. 63. 

^ Notum est saepe Epaminondam pro egenis apud amicos eranos 
corrogavisse. Cf. Nep. Ep. 3, 5 sq. 

^ Cf. Artemid. 'Ovsiqoxq. I 17, Suid. s. v. igavefutoXog. 

* Cf. Ziebarth 1. c. p. 16, 1. 

® Cf. 1878, 10 — 13 HaTsveyxoLTco ös tov sgavof Ecbaog , tov avvd^s 
*A/Livvsag Xagt^evov xerxaQaxovtafivaTov , x6 rjfjiiooov avxov im x6 KaXXi^svov 
ovofia, äxQt Ha s^svsyx'^ 6 sgavog. 



Digitized by VjOOQIC 



39 

legitur, etiam hiinc locum interpretandum esse verisimile est. 
Itaque ut illic Sosus (cf. quae de hoc titulo supra diximus) 
sie hie Glaucias dimidiam tantum erani pro domino exsolvere 
debet et ita quidem ut quarto quoque mense stateres quinque 
et decem obolos pendat. Interpungcmdi igitur rationem hanc 
esse volo: y/xTevevmxo) de rkav'/.lag tov egavov rov ovva^av 
^d^afxßog xal Evayogag, x6 rjiniaoov, (psQwv 'A,aza TETqdfjirivov 
araTrigag Ttevxe %ai de/ oßolovg iTci rb ^^fxvvra ovofÄa, HxQi "^ct 
liqBfi eqavog (scilicet dimidia eius pars, cum alteram ut in 
1878 hie quoque dominus ipse redditurus sit). 

Quibus accuratius expositis iam ad disputationem de 
tempore mansionis institutam revertamur. Saepius igitur do- 
mini libertis ante tempus quod statutum est a mansione se 
liberandi potestatem dant. .Sic Apollonia, quae apud Theodoram 
usque ad mortem eius manere debet, statim libera erit, si 
dominae tres minas dederit \ Et etiam partem mansionis 
pretio redimere Euno cuidam licet. Quot enim annis ante 
mansionem exactam liber esse vult totiens triginta stateres 
solvat necesse est 2. Prorsus aliter Aphrodisiae mansionem 
finire conceditur. Ei enim servam non plures annos natam 
quam ipsam emere et domino pro se dare licet ^. 

Interdum etiam gratia dominorum liberti, quamquam in 
üs titulis quibus libertas eorum condicione mansionis coercetur 
nihil de hac re indicatur, postea hoc onere, antequam tempus 
praeteriit, liberantur^. 



* Cf. 2199, 9 — 13 TtaQafjLSivatoi de 'AnoUcovia Sevdwgq, scog xa Cf} - • - 
et Se ^eXoi jiQoouieX'&eXv *AnoXk(ovla , öorco SevdwQq, aQyvQiov fiväg XQeXg xal 
djioXeXvfteva eoxco xäg naQafxoväg. Et testatur tit. 2200 eam haec praesti- 
tisse et liberam esse. Simili modo ii quoque liberti manendi finem facere 
possunt quibus mansio in 2192 (cf. 2210), 2219 (cf. 2220), 2324 imponitur. 

* Cf. 1811, 4 — 5 el de xa firj MXtj utagafieveiv, xaxa(peQex(o Ugd^covi 
xov eviavxov exdaxov ov xa fit) nagafievirj dgyvQiov oxaxtjgag XQidxovxa. 

^ Cf. 1717, 7 et 8 e/ de jiQOxegov ^eXoi *A<pQoSiaia ojtoXveo'&ai ojto 
KaXXiaxgdxov xal SavfAiov C^ovxcov, dvxuiQidö&co Aq^QoSiaia KaXXtoxgdxq) 
xal ßavfAico acofia yvvaixeXov xdv avxdv dXixiav e^ov. 

* Cf. 1919 cum 1918 et 2157 cum 2156. 

Denique per mansionis spatium aliquot libertis non solum 
dicto dominis oboediendum est sed etiam certa quaedam officia 
praestanda sunt velut Sosae, qui fullouicam facere debet, et 
Ciuto, qui pro domino symbolas quasdam tribubus dare debet ^. 

h) De aliis praeter inansionem libertatis condidonibiis, 

Ne ii quidem liberti qui mauere non debent semper ab 
Omnibus muneribus oneribusque liberi sunt. 

Omnino ii liberti quibus liberi non sunt ins testandi non 
habere videntur, sed domini eorum heredes esse solent. Quo 
fit ut iis neque aliis aliquid dono dare neque aliquem adoptare 
liceat^. Etiam severiores autem domini se praestant in 1684 
et 1891. Hie enim Astoxenus heres Sarapiadis libertae erit, 
nisi ea post manumissionem liberos pepererit; in iUo autem 
Aristomedes dominus non solum ipsi Callicratiae, si sine liberis 
sit, sed etiam liberis eins, nisi ipsi qüoque liberos genuerint, 
ius heredem instituendi non concedit. 

Ter libertis a dominis imperatur ut alios homines nutriant 
et curent. Qui in 1708 et 1803 ipsorum libertorum parentes 
sunt Dorema autem, quam Thracidas alere debet, eiusdem 
domini liberta, quae iam ante Thraeidam manumissa esset, vide- 
tur fuisse^. 

Servi autem qui artis alicuius periti sunt eam etiam post 
manumissionem pro dominis saepius exercere debent. Sic Damo, 
qui artis medicinae peritus est, a Dionysio medico ea condicione 
libertate donatur ut hunc per quinque annos adiuvet; praemio 



» Cf. 1904, 6—10 et 1731, 9. 

^ Cf. 2090, 22 — 25 sl ök dv&Q(07iiv6v xi ysvoixo Jiegi "IXaQov äyevfj ovaav, 
ä xa ejtixxriorjtai "IXagov 'ÄQioxiiovog eoxco, et 2202, 24 — 25 firf i^eoxco de 
'AjxoXXo)vi(p fitjxe dootv xcov iSicov jurj'&evl dofuv fxrjxe viojroii^aaGa&ai fxrj&eva, 
et xa fjLTi s^ avxov ysvTjxat. Idem fere legimus in 1878 et 2097. Quod 
autem in 1696, 1718, 1759, 1817, 2141, 2251 iis illa condicione non facta 
hoc ius negatur, id, quamquam diserte non dicitur, tarnen ex se intellegi- 
tur ita taiitum valere, si iis liberi non sint. 

« Cf. 1884, 11—15. 

autem Dionysius ei victum vestitumque et strata dabit ^. Sosus 
^utem promisit se quem dominus vellet artem suam doctu- 
rum esse 2. 

Etiam dominis mortuis a libertis, praeterquam quod hi 
saepius illis suprema solvere debent, nonnumquam officia prae- 
standa sunt. Quotannis enim certis diebus Praxinicis sepul- 
crum Cleonicae dominae ornare debet^. Omnium mensium 
autem primo et septimo die domino idem praestare iubentur 
Leaena et Histio*. 

Manumissis qui dominis operas quasdam navare deberent 
uon permissum fuisse ut ex eorum patria discederent et in 
aliis regionibus considerent et consentaneum est et diserte 
vetatur in titulis 1801 et 2085 \ Sed ne iis quidem qui certa 
quaedam officia praestare non debent semper quocumqiie volunt 
abire licet ^. Nam Ammiae et Asiae in urbibus dominorum 
pristinorum nescio qua de causa manendum est ^. Contrarium 
autem accidit Sotioni, cui ne in paüia domini habitet inter- 
dicitur ^. 



^ Cf. 1899, 11 ei de XQ^^<^^ ^X^^ Aiovvaiog, avvtatQevho) Adficov fisx 
avTov hrj nsvxe ka/ißdvcov td iv tdv XQO(pdv ndvza xai ivSidvaxofisvog xal 
oxQ(ofj.axa Xa/nßdvo)v. Cf. etiam 2183, 11. 

* Cf. 1878, 17 xal xsxvCxav eydida^dxco Siboog KaXhihco , et xa 
dwrj KaXXl^evos x6 TtaiSdQiov 2(oaco. 

' Cf. 1775, 20 axetpavcohco de x6 fiväfia x6 KXevvixag xax ivtavxov 
xdig WQioig. 

* Cf. 1801, 5 axefpavcosxo) xdv ^iXcovog elxova xa&* ixaaxov firfva Sic 
Satpvivco oxe<pdv(o jtXsxxiö vovfirjvuf xai ißdöfitf, et 1807 (^ 2085) 20. 

* Tit. 2085 idem est atque 1807; in hoc autem verba ^^ i^saxco 
de *EGxid) dXXax^ xaxoixeVv dXX' rj sv AeXq^oTg, quae in illo l^untur, absunt. 

® Euporiae quidem libertas plena erit, si dominum in Macedoniam 
comitata erit. Cf. 2071, 6. 

^ Cf. 1830, 24 fiij i^ioxo) Se *A/LijLiiq. dXXei otxeTv dXX* tj ev AeXqjoXg, 
1718, 10 fjiri olxijödxco Se *Aaia e^co Adaiag. 

« Ct. 1774, 5. 

C. De postscriptls. 

I. De praedibus. 

Ut libertas manumissorum a periculis insidiisque tuta 
esset, certi quidam homines constituebantur qui libertos tueren- 
tur atque defenderent et ßeßauozriQeg appellabantur \ Eos 
eligendi ius domini habent^; quo fit ut praedes saepe domino- 
rum propiiiqui sint^ 

Numerus praedum in singulis titulis diversus est*; sed 
etiam ubi plures simul servi manumittuntur plus uno praede 
non opus est ^. Neque hoc necesse est ut inter praedes Delphi 
sint, quamquam ii quidem domini qui aliis in urbibus habitant, 
si pkires praedes constituunt, eos ita eligere solent ut et Delphos 
et ipsorum populäres inter eos habeant^. 

Eorum libertorum praedes qui mansionem praestare debent 
non statim, sed exaeto demum mansionis spatio suo munere 
fungi solent. At unus est titulus in quo contrarimn acciderit. 
Legimus enim in 1694, 7 hcel de yia f^ievalld^ xbv ßlov 
Botjd-og (apud hune Thrassa manere debet), elev&ega eatco 



^ In uno 1703 legimus ßsßaicoztJQeg xai jigoaTarai. Apud Locros 
autem praedes etiam jtgoajiodörai dicebantur (cf. 1842, 1990, 2028, 2116). 

* Cf. 1785, 11 ßeßauoxrjQ xaxa lov vöjtwr tag jtoXiog *Exs(pvXog 
'Ayicovog xsXevovxog Ssvcovog tov IJsi^ayoQov (domini) et 1901, 2 ßsßmcoxrjQ 
xatä to avf^ßokov EvdyyeXog UdrQwvog AeXq?6g xeXsvoavxog AafwqpiXoif. 

ö Cf. velut 1710, 1754, 1778, 1780, 1788, 1815, 1838. Et etiam 
eos qui venditioni faciendae consenserunt domini saepius praedes eligunt, 
velut in 1684, 1739, 1884, 2161. 

* Tituli in quibus praedes non nominantur pauci sunt; inveniuntur 
autem hi: 1750, 2071, 2097, 2101, 2200, neque sine causa hie absunt. 
Nam tituli 1750 et 2200 nihil nisi supplementa titulonim 1749 et 2199 
sunt, in quibus praedes iam significati erant; ceteri autem non venditi- 
onum sed dedicationum consecrationumque syngraphae sunt, et dominus 
qui gratis servum aliquem libertate donabat praedem dare non debebat. 

^ Cf. 1689, 1693, 1707. 

« Sic in 1684, 1720, 1727, 1728, 1729, 1730, 1734. 

@Qaaaa /xxi 6 ßeßauorriQ f^irjKeri ßeßaiomo). Tarnen non est 
cur hoc offendamur. Neqiie enim Thrassa a domino Apollini 
sed Boetho veniit neque dubium est quin Boethus. qui servam 
illam in clientelam Apollinis coinmendare iussus est in titulo 
quo se ita fecisse testaretur alium signifieaverit qui ipso mortuo 
libertatem Thrassae defenderet^. 

Praedes qui officii sui immemores fuerunt poehis affi- 
ciuntur. Quae legibus constitutae videntur fuisse. Narii non 
solum praedes esse secundum leges dicuntur^, sed etiam, si 
officium suum neglexerint, poenas daturi esse secundum leges ^ 
Quas leges Delphonun fuisse et ipsrnn apparet et säepius 
dicitur'*. Alibi autem legimus praedes esse xcrra xo ov^ßolov 
'/,al Y,aTa xbv v6f.iov aut simpliciter xara i6 avfißoXov (rav 
avf^ßoldv)^. In omnibus bis titulis domini servorum non 
Delphi, sed peregrini sunt. Quid autem sibi velit hoc %ara 
t6 avfußolov cognoscitur ex 2181. Hie enim scriptum est 
ßsßauoifiQsg i^axa xo avfjßoXov x6 tcoxI ^u4fxifiaeig. Inde apparet 
inter Delphos et alias civitates leges quasdam quae ad praedes 
pertinerent convenisse. Utrum autem aliquis praes sit xorra 
x6 avfißolov an y,axa xov vofiov nihil interest; nam non solum 
in iis titulis qui iisdem temporibus scripti sunt et in quibus 
earundem urbium cives praedes sunt hi modo praedes esse xara 
xbv vofjov, modo y,axa ibv ovt^ßoXov dicuntur, sed etiam in iis- 
dem aliquot titulis alio quidem loco legimus aliquem praedem 



* Cf. etiam 2036, 13 sq. sl de zig xa ojitijtai 'Ejii/nikeog im Haxa- 
SovXiOftqi reXevrdaavTog 'Ayi^ocovog rj xai jiQÖteQOV, ßißaiov naQS^ovrcov rav 
Mväv o xe djtoööfisvog Evvixog xai oi ßsßatcoxfjgsg ^Ayi^ocov . ., ubi is ipse 
apud quem Epimeles manere debet praes est. 

« Sic in 1685, 1686, 1687, 1688, 1689, 1700. 

^ Cf 1686, 10 et Ss ^it} jiaQsxoiev ßißaiov x(p &e(p xäv d)vdVf jiQaxxifiot 
iovxwv xaxd xov vöfiov xäg jtoXiog, 1703, 1708, 1710, 1711, 1712, multi et 
1720, 8 et de /4^ siagixoisVf vjtoöixot eaxayaav xarä xovg vofiovg^ 

* Cf. 1730,8, 1731,6, 1863,5, 1921,8, 2175,14. 

^ Hoc in 1684, 1715, 1718, 1726, 1872, 1877, illud in 1730, 1745, 
1770, 1795, 1813, 1853, alüs. 

esse yLata xbv v6f.iov, alio eum rationem redditurum esse xar« 
Tov vofiov Aal ^ixtxa %o avfjßoXov^. Itaque pacto quod Delphi 
cum aliis civitatibus fecissent convenisse apparet ut ab Omni- 
bus praedibus, sive Delphi sive peregrini essent, ratio repos- 
ceretur ex legibus Delphicis. 

Sed cum de praedibus qui libertatem manumissorum non 
defendissent puniendis leges videantur fiusse, tamen quanta 
pecunia hi multarentur üs statutum fuisse non verisimüe est. 
Nam multae quae in titulis commemorantur valde inter se 
discrepant. In titulis primi quidem et secundi sacerdotum 
collegii, quorum quinque tantum huc pertinent, multa ubique 
tanta est quantum pretium quod aervus dederat et sesquial- 
terum*. Tituli autem ceterorum coUegiorum maximeque noni 
collegii^ alii alias poenas habent*. Quae cum ita sint, multam 
non lege statutam esse, sed inter ipsum dominum praedemque 
convenisse existimandum est. Quod comprobatur iis titulis in 
quibus legimus praedibus rationem reddendam esse zara tov 
vofiov xal rav bfioloyiav^. ^OjAoloyiav enim, quae mea quidem 
sententia pactum est inter dominum et praedem de multa fac- 
tum, quam hie pensurus sit, non idem valere atque ro avfxßolov 
vel ex eo apparet quod qui in his titulis servos liberant non 
peregrini, sed Delphi sunt. Itaque multas a dominis quidem 



^ Cf. 1712, 11 ßeßaia)trjQeg xatä tov vofiov et v. 17 TiQaxxifAoi 
iovtcov xaxa tov vöfiov tdyp AeXq)(bv xal xcna i6 avjLißoXov rmv ^coxiwv. 
Idem fere in 1718, 7 et 10. 

* Cf. 2006, 7 — 9 et Se xa /n^ jfaQexfovu, jiqoxxiiaoi iovtcov . . , avtov 
(pretii) xal tov tifiioXlov, 2012, 7, 2049, 12, 2072, 10, 2080, 10. 

^ Si huius collegii titulos in quibus multae indicantur accuratius 
recensemus, in 1697, 1698, 2310, cum pretium quinque minae fuerit, 
multa est trigiuta minae; duplo autem poena est maior pretio in 2198 
et 2216, et septilum fere pretii Athanion dabit, qui praes occurrit in 2287. 

* Statuuntur autem multae in 1694, 1697, 1698, 1708, 2006, 2012, 
2049, 2072, 2080, 2197, 2198, 2216, 2287, 2310. 

^ Haec verba in paucis tantum antiquioribus titulis leguntur velut 
in 1975, 1979, 2041, 2049, 2126. 

ac praedibus statutas, eamm mitem exactionem ex legibus fac- 
tam «sse puto. 

Pecuniam autem^ qua praedes multabantur^ Ubertos, quo- 
niam hi neglegentia illorum laesi erant, accepisse supervacaneum 
est dicere. Sed cum bis, quia cives non erant^ civem aliquem 
aecusandi et rationem ab eo reposcendi ius non esset, alii 
nonnumquam significantur, qui libertorum causam agentes pe- 
cuniam a praede postulaturi sint K 

Praeter eos qui diserte praedes dicuntur etiam ipsi domini 
libertis patrocinari debebant^, neque eorum heredes' aut ii 
qui venditioni faciendae assensi erant hoc officio liberi erant*. 

Si autem ii quos lex iubebat Ubertos defendere atque 
tueri officio deerant, ipsis libertis se defendere licebat ^ Sed et 
antiquioribus temporibus raro et post sextum collegium sacer- 
dotum omnino non iam dicitur üs hoc ius esse. Quod bene 
factum est. Quid enim commodi ex hoc iure percipere poterant, 
cum in ius aliquem vocandi iis non liceret? Itaque multo 
gravius est quod quicumque volebant iis pro deo libertisque inter- 
venir6 licebat^. Quod quo promptiores susciperent, iis semper 



' Cf. 2198, 13 et 2310, 14. 

2 Cf. 1685,7, 1686,10, 1692,11, 1695,9. 

' Cf. 2126, 15 ßeßaiov Se naQs^ovrcov t(p 'AnokXiovi xäv wvdv, et ug 
xa ecpdjttrfTai avzäv , oi ßeßaioixfJQeg . . . xai 6 emvofÄog x(bv Mixxcovog 
(domini). Cf. etiam 1979, 13 sq. et 2216, 12. 

* Hi ita plerumque libertos tueri iubentur ut in ipsis venditoribus 
numerentur, velut in 1686, 9 et de ug eq?ouTzotto Kaaxaklag ini xaxadovXiaoji*^, 
ßdßaiov jxaQexovxcov xco ^e(p xav d>väv oi xe anodöfievot (vendiderat autem 
una Polya, cui liberi consenserant) xai 6 ßeßaiojxijQ 'Aaxö^evog. Sic etiam 
in 1699, 1712, 1732, aliis. Quamquam non semper expresse iis hoc man- 
datum est, velut in 1697, 1708, 1735, 1745, 1778. 

^ Cf. 1701, 8 ei de xtg xaxaöovXiCotxo AoQxiöa, xvgia eaxco avacoxäv 
ovXeovoa. Idem saepe legitur, velut in 1713, 1723, 1727, 1729. 

*^ Cf. 1685, 8 6fAoio>g Se xai ol jiaQaxvyxdvovxeg xvQtoi eovxcov avke- 
ovreg AQfA,odlxav mg ikev^egav eovaav dCdfiioi ovxeg xai dwnoöixoi ndaag 
ölxag xai ^a^iag. Idem fere legimus in plerisque titulis Illis autem qui 
manumissos ex l^bus tueri debent hi homines in 1699, 14 et 2202, 18 

fere, si ita fecisseot, impunitas promissa est. Sed scripto non 
opus erat, id quod in 1759 et 1787 et 1909 legimus, idem 
ius atque ceteris etiam sacerdotibiis archontibusque esse. 

IL De testibus. 

Inter testes manumissionis et magistratus sunt et homines 
privati. 

Inter magistratus qui testantur primo plerumque loco 
saeerdotes ApoUinis nominantur. Erant autem duo et funge- 
bantur sacerdotio usque ad mortem. Qui cum pretia vendi- 
tionis a servis aeeepta dominis tradere solerent, eos semper 
venditionibus interesse necesse erat^. 

In plerisque titulis inter testes etiam archontes sunt, 
idque saepius quam in antiquioribus et reeentioribus in iis qui 
in tempora coUegiorum sacerdotum IV — VI incidunt^. Numerus 
horum testium di versus est; modo unum, modo duos, modo 
tres in titulis invenimus, quattuor autem in duobus tantum, 



oppoDuntur, cum IdicoTai dicuntur. Et Üs hoc ius esse tcaza tav dvayQatpav 
Hai wvav tav sv t(p ieQ<p dvayeyQaf^fiSvav legimus in 1743, 10, 1762, 4, 
1763,4, 1764,10, 1815,10, qui tituli omnes quarti coUegii sunt. 

* Tarnen non ubique inter teetes occumint; absunt in 1688, 1694 
(hie quidem serva non Apollini veniit), 1718, 1721, 1753, 1760, 1842, 
1844. Aliis autem in titulis, velut in 1684, 1704, 1705, 1708, 1716, 1717, 
1722 unus testatur; sed quantopere ambos nominare domini soliti sint 
vel inde inteUegitur quod interdum numerus pluralis, oi isgeTg^ praecedit 
ubi unius sacerdotis nomen sequi tur, velut in 1708 et 1862. In 2236 
autem saeerdotes testes quidem sunt, sed nomin a eorum non indicantur. 
Et contrarium quoque accidisse, ut nomina eorum afferrentur, ii autem 
saeerdotes non dicerentur, cognoscimus ex 2016, qui secundi collegii est. 
Hie enim legimus fuxQtvQsg Sivcov. "A'&afißog, 'Agiotofiaxog , UeiaioTQarog, 
quorum primi duo tum saeerdotes erant (cf. 1980, 1982, 1984, 1985, 
1986, 1988). 

* Iis quoque idem quod sacerdotibus saepius aceidit, ut testes 
quidem sint, nomina autem eorum absint, aut ut nomina quidem legantur, 
sed ita ut archontmn esse non dicantur (hoc in 2018, 2024, 2052, 2168, 
2170 et illud in 2166 et 2269). 

2167 et 2255, plures nusquam. Nam ii tantum testari archon- 
tesque dici solent^ qui, cum manumissio fiebat, senatores 
erant^, et plus quattuor senatores nulli manumissioni prae- 
scriptos esse iam ostendimus ^. Itaque etiam ubi unus aut duo 
archontes in testium numero nominantur saepe xoiv aqxovxcDv 
pra^cedit, in iis autem qui tres afferunt (tot enim senatores 
plerumque erant) nusquam xwv aqxovxcovy sed semper fere ol 
a^ovTeg legitur*. 

Raro in testibus antistites templi sunt. Munus autem 
eorum amplissimum honestissimumque erat, cum praeter sacer- 
dotes nemo iis praeponi soieat. Quot fuerint ex titulis non 
cognoscitur; unus enim testatur in 1733, 1920, 2076, 2265, 
2294 A, duo in 1950, 1996, 2049, 2072, 2117, 2241, tres 
in uno 2145 ^ 



* Hi raro inter testes senatores dicuntur, velut in 1707, 1930, 1996, 
2044, 2068, 2133, 2148, 2167. 

* Excipiuntur duo tantum tituli, quorum unus est 1697. Hie Cleo 
et Azaratus et Tarantinus archontes dicuntur et testes sunt, cum sena- 
tores antea appellentur Nicaratus et Anaxandridas et Callicon. In 2216 
autem, qui titulus altero eiusdem anni semestri scriptus est, Callicon archon 
in testibus est, quailUquam, id quod ex 1697 apparet, non hoc, sed in- 
sequenti demum anno semestri Senator fuit. Causam autem cur hac in 
re hi tituli a ceteris discrepent non invenio, sed miror quod eiusdem 
anni sunt. 

^ Quattuor senatores bs> antum manumissionibus praescribuntur 
quibus sacerdotes Icollegiorum' XIV — XV intersunt; et sunt horum col- 
legiorum tituli illi 2167 et 2255, in quibus quattuor archontes testes 
manumissionis sunt. 

* Gilbertus (cf. 1. c. II. p. 36, 5) dicit in titulis archontes testari 
ab uno usque ad duodecim. Sed id falsum est et inde hie error ortus est 
quod archontes non ubique a ceteris testibus diserte discemuntur. 

^ Sunt autem testes in 1733, 1920, 1950, 1996, 2049, 2072, 2076, 
2117, 2145, 2265, 2294 A. Antiquissimis autem temporibus eos fere semper 
testes fuisse ex eo verisimile est quod tituli primi collegii praeter unum 
2116 omnes eorum ut testium mentionem faciunt. Eos autem templi 
antistites fuisse docet 1733, 10, ubi jiQoaxdtai rov legod dicuntur. 

Multo saepius inter testes aeditui obviam fiunt. Plus 
unus nusquam commemoratur, qiii per vitae tempus munere 
videtur functus esse^ 

Praeter magistratus privati quoque homines, qui plerum- 
que idi(OTai, in 2323 TtoXixai dicti ab Ulis disiunguntur, 
testabantur. Vendituri eos eligebant, quot et quos volebant. 
Qui peregrini, ut servos manumitterent, Delphos venerant id 
intendere solebant ut et ipsoriun populäres et Delphos inter 
testes haberent^. Etiam archon sTtaivvfiog, qui nomine magi- 
stratus nusquam testatur, inter privatos testes saepius invenitur^. 
lis autem qui praedes erant simul testes esse licuisse satis 
habeo commemoravisse. 



IIL De aliis postscriptis. 

Multis in titulis ii signifieantur apud quos syngraphae 
venditionum depositae sunt*. Praeter ceteros aedituoriun erat 



^ Antiquissinius omnium Cleon est, qai nisi in titulis primi collegii 
(x— 198) non testis est (cf. 2072, 2116, 2117). Ei successit Callicles 
(cf. 1986), quo non post annura 181 a. Chr. n. mortuo Callicon aeditui 
munere functus est. Nam etiamsi Callicon testis in 2047, qui titulus 
anno 181 scriptus est, vecoxoQog non appellatur, tarnen haud dubie idem 
Callicon est (nam apud eum syngrapha venditionis deponitur) qui in 2236 
(anno 177 a. Chr. n.) vscoxoQog vocatur. Anno autem 174 (cf. n. 1843) 
iam Callierus aedituus est. In eins locum successit Menes, priusquam 
quintum sacerdotum collegium munus iniit (cf. 1733, 1819, 1884). Hunc 
etiam octavi collegii sacerdotibus aequalem fuisse ostendunt 2153 et 2154. 
Eo autem ineunte nono coUegio mortuo proximus ultimusque quem novi- 
mus aedituus Atisidas est, qui saepe in titulis noni collegii (velut in 1692, 
1693, 1697, 2315) obviam fit, cuius aetas autem etiam in decimi collegii 
tempora ineidit (cf. 2314). 

^ Sic in 1700, 1715, 1718, 1746, 1747, 1755, 1756. 

« Cf. 1756, 1826, 1911, 2022, 2051, 2080, 2091, 2157, 2255. 

^ Velut in 1698, 1705, 1715, 1718, 1719, 1749, 1760, 1761, 1764, 
1819, in aliis duobus et triginta. 

syngraphas custodire^, sed etiam gacerdotibus interdum et 
archontibus exemplaria tradebantur ^. Pluribus homiuibus et 
Delphis et ipsorum popularibus syngraphas dare peregrini 
solebant^; quo apparet quantum curaverint ut libertas manu- 
missorum non solum Delphis, sed etiam in dominorum civi- 
tatibus comprobaretur et firmaretur*. 

Exemplaria venditionis in tabulis publicis deposita e»se 
testantur duo recentiores tituli. In altero eorum, qui est 2156, 
legimus to avtiyQacpov ired^ri jag (ovag sv xa dajLioaia ygcif^ifjaific. 
In 2322 autem ipsa liberta se et venditionem faetam, quam 
omnes conspicerent, in templo Apojlinis incidisse et aJteruqi 
exemplar scribam in tabulario deponere iussisse profitetur. 

Paucis antiquissimis titulis etiam quo templi loco venditio 
facta sit dicitur^ Eorum novissimus, qui est tit. 1953, iam 
anno 185 a. Chr. n. scriptus est 

Dignissimus qui memoretur antiquissimus titulus 2072 
est. In hoc enim legimus servos stantes prope altaria praesen- 
tibus sacerdotibus testibusque iure iurando promisisse se apud 
dominum manentes ei dicto oboedientes futuros esse, et domi- 
num se neque ipsum libertos iniuria affecturum et quominus 
ab aliis id fieret impediturum esse. 



^ Sic in 1698, 1705, 1749, 1760, 1761, 1764, 1819, 1832, 1843, 
1956, 1986, 2028, 2047, 2116, 2202, 2236, 2275. Qua de causa autem hi 
ad hoc munus praestandum maxime idonei vis! sint cognoscimus ex 
2116, 15 d (hvä HSixai ev xe r(p ieQ(p rov 'AjioXXcovog jtaQo, KXicova tov 
vaoxoQov. 

* Cf. 2068, 2074, 2101, 2143, 2264 et 1863, 2080, 2323. 
» Cf. 2047, 2074, 2068. 

* Quod ad verba attinet in antiquioribus bis titulis, qui omnium 
herum tres fere partes sunt, plerumque legimus d c5vd sioQa rov dsTva 
(cf. 1842, 1863, 1983, 1984, 1986, 2004, 2044, 2047, 2053, 2068, 2074, 
2080, 2084, 2124, 2133, 2236), in ceteris plerumque zav (bvav (yQa(pdv, xo 
6ix6Xoyov, dvxiyQaq)ov , nv^idiov) (pvldoaei 6 deZva (cf. 1908, 1931, 1954, 
1956, 2143, 2146, 2202, 2208, 2279, 2287, 2323). 

*• Cf. 2010, 13 xavxa de syivsxo dvdjLieaov xov vaov xal xov ßco/nov, 
Idem fere legitur in 1953, 2011, 2041, 2049, 2072, 2079. 

Ex titulo denique 2146 utrumque eorum qiii vendiderunt 
sua ipsius manu servum liberum esse in syngrapha inscripsisse 
comperimus. 

Vita. 



Natus . sum lulius Francke MoDasterii pridie Kai. lun. 
anni MDCCCLXXXI patre Eduardo, matre Philippina e gente 
Hölker et fidei addictus sum catholicae. Litterarum elementis 
imbutus inferiorum trium gymnasii classiura discipulus fui 
Essenae, quo pater migraverat. Eo mortuo, postquam cum 
matre in patriam urbem redii, hie gymnasium inde ab anno 
MDCCCXCIV frequentavi. Vere anniMDCCCC cum maturi- 
tatis testimonio instruetus essem, academiae Monasteriensi ad- 
scriptus simi ibique philologicis, archaeologicis, germanieis studiis 
operam dedi. 

Docuerunt me per octo semestria viri doctissimi: 

Hosius, lostes, Kappes, Koepp, Meister, Schwering, 
Sonnenburg, Spannagel, Spicker, Stahl, Storck, Streitberg. 
Seminarii philologici, quod moderantur Stahl, Sonnenburg, 
Hosius, per duo semestria sodalis extraordinarius fui, per tres 
sodalis Ordinarius. 

Omnibus his doctis viris, maxime autem Stahlio, qui et 
consilio et auxilio optime de me meritus est, gratiam quam 
maximam semper habebo. 

